Avis juridique important

|

31996H0733

96/733/ΕΚ: Σύσταση της Επιτροπής της 9ης Δεκεμβρίου 1996 σχετικά με τις περιβαλλοντικές συμφωνίες που θέτουν σε εφαρμογή κοινοτικές οδηγίες (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 333 της 21/12/1996 σ. 0059 - 0061

ΣΥΣΤΑΣΗ ΤΗΣ ΕΠΙΤΡΟΠΗΣ της 9ης Δεκεμβρίου 1996 σχετικά με τις περιβαλλοντικές συμφωνίες που θέτουν σε εφαρμογή κοινοτικές οδηγίες (Κείμενο που παρουσιάζει ενδιαφέρον για τον ΕΟΧ) (96/733/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 155 δεύτερη περίπτωση,Εκτιμώντας:ότι το ψήφισμα του Συμβουλίου και των αντιπροσώπων των κυβερνήσεων των κρατών μελών συνελθόντων στο πλαίσιο του Συμβουλίου, της 1ης Φεβρουαρίου 1993, σχετικά με ένα κοινοτικό πρόγραμμα πολιτικής δράσεως για το περιβάλλον και τη σταθερή ανάπτυξη (1), αναγνωρίζει ότι η σύμπραξη όλων των επιπέδων της κοινωνίας με πνεύμα κοινής ευθύνης απαιτεί εμβάθυνση και διεύρυνση του φάσματος των μέσων που συμπληρώνουν την κανονιστική νομοθεσία 7ότι το κοινοτικό αυτό πρόγραμμα αναφέρει ότι τα νομοθετικά μέτρα δεν αρκούν από μόνα τους για να μεταβάλουν τις τρέχουσες τάσεις και πρακτικές 7ότι, παρά την επίτευξη ορισμένης προόδου, η διεύρυνση του φάσματος των μέσων αποδείχθηκε δυσκολότερη από ό,τι είχε προβλεφθεί και απαιτούνται συνεπώς περισσότερες προσπάθειες για να προωθηθεί η χρήση μέσων βασιζομένων στους μηχανισμούς της αγοράς 7ότι οι συμφωνίες μεταξύ δημοσίων αρχών και βιομηχανίας («περιβαλλοντικές συμφωνίες») συνιστούν μέσο άσκησης πολιτικής το οποίο μπορεί να συντελέσει με αποτελεσματικό ως προς το κόστος τρόπο στην επίτευξη των περιβαλλοντικών στόχων ενθαρρύνοντας τη βιομηχανία να διαδραματίσει πιο ενεργό ρόλο 7ότι η Επιτροπή επιθυμεί να προαγάγει τη χρήση περιβαλλοντικών συμφωνιών και στην ανακοίνωσή της προς το Συμβούλιο και το Ευρωπαϊκό Κοινοβούλιο σχετικά με τις περιβαλλοντικές συμφωνίες (2) εξέθεσε τα πλεονεκτήματα και τα κριτήρια επιτυχίας των συμφωνιών αυτών 7ότι οι περιβαλλοντικές συμφωνίες, όταν χρησιμοποιούνται ως μέσο εφαρμογής ορισμένων διατάξεων οδηγιών, μπορούν, υπό ορισμένες περιστάσεις, να συμπληρώσουν τη νομοθεσία ή να αντικαταστήσουν μια κατά τα άλλα λεπτομερέστερη νομοθεσία 7ότι οι οδηγίες είναι δεσμευτικές για τα κράτη μέλη, όσον αφορά τα αποτελέσματα που πρέπει να επιτευχθούν και, ως εκ τούτου, τα κράτη μέλη που χρησιμοποιούν συμφωνίες για την εφαρμογή μιας οδηγίας πρέπει να είναι σε θέση ανά πάσα στιγμή να εγγυώνται την επίτευξη των επιβαλλόμενων από την οδηγία αποτελεσμάτων 7ότι, προκειμένου να εξασφαλιστεί η πλήρης συμμόρφωση προς τις κοινοτικές οδηγίες, οι περιβαλλοντικές συμφωνίες που θέτουν σε εφαρμογή ορισμένες διατάξεις οδηγιών πρέπει να ανταποκρίνονται στις απαιτήσεις που εξασφαλίζουν τη διαφάνεια, την αξιοπιστία και τη φερεγγυότητά τους 7ότι οι οδηγίες πρέπει να αναφέρουν ρητώς τις διατάξεις τους που μπορούν να τεθούν σε εφαρμογή μέσω περιβαλλοντικής συμφωνίας 7ότι οι οδηγίες αυτές πρέπει να καθορίζουν δεσμευτικές απαιτήσεις για τις συμφωνίες που θέτουν σε εφαρμογή τις αναφερθείσες διατάξεις μιας οδηγίας 7ότι τα κράτη μέλη μεριμνούν ώστε οι περιβαλλοντικές συμφωνίες να είναι σύμφωνες με τη συνθήκη, και ιδίως με τους κανόνες περί εσωτερικής αγοράς και ανταγωνισμού, καθώς και με την οδηγία 83/189/ΕΟΚ του Συμβουλίου, της 28ης Μαρτίου 1983, για την καθιέρωση μιας διαδικασίας πληφορόρησης στον τομέα των τεχνικών προτύπων και προδιαγραφών (3), όπως τροποποιήθηκε τελευταία από την απόφαση 96/139/ΕΚ (4) 7ότι οι περιβαλλοντικές συμφωνίες καθώς και κάθε άλλη σχετική πληροφορία που τις αφορά πρέπει να κοινοποιούνται επισήμως στην Επιτροπή μαζί με άλλα εθνικά μέτρα που λαμβάνονται στο πλαίσιο της εφαρμογής της οδηγίας, ώστε να καθίσταται δυνατή η εξακρίβωση της αποτελεσματικότητάς τους ως μέσου μεταφοράς της κοινοτικής νομοθεσίας στο εθνικό δίκαιο,ΔΙΑΤΥΠΩΝΕΙ ΤΗΝ ΑΚΟΛΟΥΘΗ ΣΥΣΤΑΣΗ:1. Σκοπός της παρούσας απόφασης είναι να παράσχει κατευθυντήριες γραμμές για τη χρήση των συμφωνιών που συνάπτονται μεταξύ δημοσίων αρχών και ενδιαφερόμενων οικονομικών κλάδων («περιβαλλοντικές συμφωνίες») ως μέσω εφαρμογής κοινοτικών οδηγιών στον τομέα του περιβάλλοντος.2.1. Όταν οι διατάξεις οδηγιών στον τομέα του περιβάλλοντος επιτρέπουν ρητώς την εφαρμογή τους μέσω περιβαλλοντικών συμφωνιών, τα κράτη μέλη ακολουθούν τις κατωτέρω κατευθυντήριες γραμμές.2.2. Σε όλες τις περιπτώσεις οι συμφωνίες θα πρέπει να:α) λαμβάνουν τη μορφή σύμβασης της οποίας η εκτέλεση διέπεται, είτε από το αστικό είτε από το δημόσιο δίκαιο 7β) καθορίζουν ποσοτικούς στόχους και θέτουν ενδιάμεσους στόχους τάσσοντας αντίστοιχες προθεσμίες 7γ) δημοσιεύονται στην εθνική επίσημη εφημερίδα ή υπό μορφή επίσημου κειμένου στο οποίο μπορεί επίσης να έχει πρόσβαση το κοινό 7δ) προβλέπουν έλεγχο των ληφθέντων αποτελεσμάτων, τακτική υποβολή εκθέσεων στις αρμόδιες αρχές και κατάλληλη ενημέρωση του κοινού 7ε) επιτρέπουν την προσχώρηση σ' αυτές κάθε εταίρου που επιθυμεί να ανταποκριθεί στους όρους της συμφωνίας.2.3. Κατά περίπτωση, οι συμφωνίες θα πρέπει να:α) προβλέπουν αποτελεσματικά μέτρα για τη συγκέντρωση, αξιολόγηση ή εξακρίβωση των ληφθέντων αποτελεσμάτων 7β) απαιτούν από τις συμμετέχουσες εταιρείες να θέτουν στη διάθεση οιουδήποτε τρίτου τις πληροφορίες που αφορούν την εφαρμογή της συμφωνίας υπό τους ίδιους όρους μ' εκείνους που ισχύουν για τις δημόσιες αρχές δυνάμει της οδηγίας 90/313/ΕΟΚ του Συμβουλίου, της 7ης Ιουνίου 1990, σχετικά με την ελεύθερη πληροφόρηση για θέματα περιβάλλοντος (5) 7γ) προβλέπουν αποτρεπτικές κυρώσεις όπως πρόστιμα, ποινές ή ανάκληση αδείας, σε περίπτωση μη συμμόρφωσης.3.1. Κατά τη σύναψη των περιβαλλοντικών συμφωνιών η αρμόδια αρχή θα πρέπει να προβλέπει διατάξεις για την εξέταση της επιτευχθείσας στο πλαίσιο της οδηγίας προόδου και για την έγκαιρη λήψη πρόσθετων μέτρων εφόσον αυτό απαιτείται για την εκπλήρωση των υποχρεώσεων που απορρέουν από την οδηγία.3.2. Ως συμβαλλόμενο μέρος της συμφωνίας, η αρμόδια αρχή οφείλει επίσης να εξασφαλίσει τη συμβατότητα με τη συνθήκη και ιδίως με τους κανόνες περί εσωτερικής αγοράς και ανταγωνισμού καθώς και με την οδηγία 83/189/ΕΟΚ.4. Όταν χρησιμοποιούνται ως μέσο εφαρμογής κοινοτικών οδηγιών, οι περιβαλλοντικές συμφωνίες καθώς και όλα τα σχετικά με αυτές στοιχεία πρέπει να κοινοποιούνται στην Επιτροπή συγχρόνως με οιοδήποτε άλλο εθνικό μέτρο λαμβανόμενο για την εφαρμογή της οδηγίας, ώστε να καθίσταται δυνατή η εξακρίβωση της αποτελεσματικότητάς τους ως μέσου μεταφοράς της κοινοτικής νομοθεσίας στο εθνικό δίκαιο.5. Η παρούσα σύσταση απευθύνεται στα κράτη μέλη.Βρυξέλλες, 9 Δεκεμβρίου 1996.Για την ΕπιτροπήRitt BJERREGAARDΜέλος της Επιτροπής(1) ΕΕ αριθ. C 138 της 17. 5. 1993, σ. 1.(2) COM(96) 561 τελικό.(3) ΕΕ αριθ. L 109 της 26. 4. 1983, σ. 8.(4) ΕΕ αριθ. L 32 της 10. 2. 1996, σ. 31.(5) ΕΕ αριθ. L 158 της 23. 6. 1990, σ. 56.


Avis juridique important

|

52002HB0013

Σύσταση της Ευρωπαϊκής Κεντρικής Τράπεζας της 19ης Δεκεμβρίου 2002 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Ευρωπαϊκής Κεντρικής Τράπεζας και της Suomen Pankki (EKT/2002/13)

Επίσημη Εφημερίδα αριθ. C 331 της 31/12/2002 σ. 0056 - 0056

Σύσταση της Ευρωπαϊκής Κεντρικής Τράπεζαςτης 19ης Δεκεμβρίου 2002προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Ευρωπαϊκής Κεντρικής Τράπεζας και της Suomen Pankki(EKT/2002/13)(2002/C 331/08)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,Εκτιμώντας τα ακόλουθα:(1) Οι λογαριασμοί της Ευρωπαϊκής Κεντρικής Τράπεζας και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.(2) Η θητεία του σημερινού εξωτερικού ελεγκτή της ΕΚΤ λήγει το 2003. Είναι, επομένως, αναγκαίος ο διορισμός εξωτερικού ελεγκτή για το 2003 και εξής. Η θητεία του εξωτερικού ελεγκτή θα πρέπει να είναι πενταετής.(3) Η σύμβαση του εξωτερικού ελεγκτή της Suomen Pankki δεν ανανεώθηκε από το 2003 λόγω της αναμενόμενης για τα μέσα του 2003 παύσης των δραστηριοτήτων του ανωτέρω εξωτερικού ελεγκτή και της εφαρμοζόμενης πολιτικής που συνίσταται στη διοργάνωση σχετικών διαγωνισμών σε τακτά χρονικά διαστήματα. Ως εκ τούτου, είναι αναγκαίος ο διορισμός εξωτερικού ελεγκτή από το 2003. Η θητεία του εξωτερικού ελεγκτή θα πρέπει να είναι πενταετής,ΣΥΝΙΣΤΑ:το διορισμό της KPMG Deutsche Treuhand-Gesellschaft AG Wirtschaftsprüfungsgesellschaft ως εξωτερικού ελεγκτή της ΕΚΤ·το διορισμό της Ernst &  Young Oy ως εξωτερικού ελεγκτή της Suomen Pankki.Η παρούσα σύσταση δημοσιεύεται στην Επίσημη Εφημερίδα των Ευρωπαϊκών Κοινοτήτων.Φρανκφούρτη, 19 Δεκεμβρίου 2002.Ο πρόεδρος της ΕΚΤWillem F. Duisenberg


Avis juridique important

|

31981K0772

81/772/EKAX: Σύσταση της Επιτροπής της 10ης Σεπτεμβρίου 1981 περί τροποποίησης της σύστασης αριθ. 1—64 της Ανωτάτης Αρχής σχετικά με την αύξηση της προστασίας των προϊόντων σιδήρου και χάλυβα στην περιφέρεια της Κοινότητας

Επίσημη Εφημερίδα αριθ. L 285 της 07/10/1981 σ. 0033 - 0033 Φινλανδική ειδική έκδοση: Κεφάλαιο 13 τόμος 11 σ. 0181  Σουηδική ειδική έκδοση: Κεφάλαιο 13 τόμος 11 σ. 0181  Ισπανική ειδική έκδοση: Κεφάλαιο 11 τόμος 15 σ. 0003  Πορτογαλική ειδική έκδοση : Κεφάλαιο 11 τόμος 15 σ. 0003

ΣΥΣΤΑΣΗ ΤΗΣ ΕΠΙΤΡΟΠΗΣ της 10ης Σεπτεμβρίου 1981 περί τροποποιήσεως της συστάσεως αριθ. 1-64 της Ανωτάτης Αρχής σχετικά με την αύξηση της προστασίας των προϊόντων σιδήρου και χάλυβα στην περιφέρεια της ΚοινότητοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως το άρθρο 74,  Εκτιμώντας:  ότι η σύσταση αριθ. 1-64 της Ανωτάτης Αρχής(1), όπως τροποποιήθηκε τελευταία από τη σύσταση αριθ. 1905/78/ΕΚΑΧ(2), επέβαλε στα Κράτη μέλη αύξηση της προστασίας των προϊόντων σιδήρου και χάλυβα στην περιφέρεια της Κοινότητος- ότι η σύσταση αυτή έχει συνταχθεί κατά τρόπο απόλυτα συμβιβάσιμο με την εποικοδομητική συμμετοχή της Κοινότητος στις πολυμερείς εμπορικές διαπραγματεύσεις που προβλέπονται στα πλαίσια της ΓΣΔΕ- ότι, με την απόφαση της 10ης Δεκεμβρίου 1979 (3), οι αντιπρόσωποι των κυβερνήσεων των Κρατών μελών της Ευρωπαϊκής Κοινότητος Άνθρακος και Χάλυβος που συνήλθαν στα πλαίσια του Συμβουλίου, ενέκριναν το πρωτόκολλο της Γενεύης (1979) που ήταν αποτέλεσμα των  πολυμερών εμπορικών διαπραγματεύσεων της περιόδου 1973 έως 1979, κατά το μέτρο που αφορά προϊόντα αρμοδιότητας της συνθήκης ΕΚΑΧ και τα οποία έχουν πιστοποιηθεί σαν τέτοια στον κατάλογο των παραχωρήσεων των Κοινοτήτων που είναι προσαρτημένος στο  πρωτόκολλο αυτό- ότι οι παραχωρήσεις αυτές εφαρμόζονται από την 1η Ιανουαρίου 1982- ότι πρέπει να διευκρινισθεί στο κείμενο του άρθρου 2 της συστάσεως αριθ. 64, ότι η διάταξη αυτή καλύπτει επίσης την περίπτωση των υποχρεώσεων που απορρέουν από το πρωτόκολλο αυτό καθώς και άλλων δασμολογικών συμφωνιών που συνάπτονται στα πλαίσια της  ΓΣΔΕ, από την Κοινότητα ή από τα Κράτη μέλη της ενεργούντα ομοφώνως,  ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:   Άρθρο 1  Η παράγραφος 1 του άρθρου 2 της συστάσεως αριθ. 1-64, αντικαθίσταται από το ακόλουθο κείμενο:  "1. Η σύσταση αυτή δεν εφαρμόζεται κατά το μέτρο που, προκειμένου για καθορισμένες δασμολογικές κλάσεις, δεν θα επέτρεπε την τήρηση των παγιοποιημένων δασμολογικών παραχωρήσεων που έχουν χορηγηθεί στα συμβαλλόμενα μέρη της ΓΣΔΕ, περιλαμβανομένων και των  υποχρεώσεων που απορρέουν από τις δασμολογικές συμφωνίες που έχουν συναφθεί στα πλαίσια της ΓΣΔΕ."  Άρθρο 2  Η παρούσα σύσταση απευθύνεται στα Κράτη μέλη.  Δημοσιεύεται στην Επίσημη Εφημερίδα των Ευρωπαϊκών Κοινοτήτων.  Έγινε στις Βρυξέλλες, στις 10 Σεπτεμβρίου 1981.  Για την Επιτροπή Wilhelm HAFERKAMP Αντιπρόεδρος  (1) ΕΕ αριθ. 8 της 22. 1. 1964, σ. 99/64.  (2) ΕΕ αριθ. L 217 της 8. 9. 1978. σ.5.  (3) ΕΕ αριθ. L 71 της 27. 3. 1980. σ. 179.


				|

		52012DC0327

			Σύσταση ΣΥΣΤΑΣΗΣ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων της Σλοβενίας για το 2012 και τη διατύπωση γνώμης του Συμβουλίου σχετικά με το πρόγραμμα σταθερότητας της Σλοβενίας για την περίοδο 2012-2015 /* COM/2012/0327 final - 2012/ () */

			   	Σύσταση
ΣΥΣΤΑΣΗΣ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της Σλοβενίας
για το 2012
και τη
διατύπωση
γνώμης του
Συμβουλίου
σχετικά με το
πρόγραμμα
σταθερότητας
της Σλοβενίας
για την
περίοδο 2012-2015
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ ΕΝΩΣΗΣ
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης και
ιδίως το άρθρο 121
παράγραφος 2 και
το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της δημοσιονομικής
κατάστασης και
την εποπτεία
και τον
συντονισμό των
οικονομικών
πολιτικών[1],
και ιδίως το
άρθρο 5
παράγραφος 2,
Έχοντας
υπόψη τον
κανονισμό (ΕΕ)
αριθ. 1176/2011 του
Ευρωπαϊκού
Κοινοβουλίου
και του
Συμβουλίου,
της 16ης Νοεμβρίου
2011, σχετικά με
την πρόληψη
και τη
διόρθωση των
μακροοικονομικών
ανισορροπιών[2],
και ιδίως το
άρθρο 6
παράγραφος 1,
Έχοντας
υπόψη τη
σύσταση της
Ευρωπαϊκής
Επιτροπής[3],
Έχοντας
υπόψη τα
ψηφίσματα του
Ευρωπαϊκού
Κοινοβουλίου[4],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της Επιτροπής
Απασχόλησης,
Μετά από
διαβούλευση με
την Οικονομική
και Δημοσιονομική
Επιτροπή,
Εκτιμώντας
τα εξής :
(1)       Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Ευρωπαϊκής
Επιτροπής για
τη δρομολόγηση
της
στρατηγικής
«Ευρώπη 2020», μιας
νέας στρατηγικής
για την
ανάπτυξη και
την
απασχόληση, η οποία,
βασιζόμενη στο
μεγαλύτερο
συντονισμό των
οικονομικών
πολιτικών, θα
εστιαστεί σε
νευραλγικούς
τομείς στους
οποίους
απαιτείται
δράση ώστε να
ενισχυθεί το
δυναμικό
διατηρήσιμης
ανάπτυξης και
ανταγωνιστικότητας
της Ευρώπης.
(2)       Στις 13
Ιουλίου 2010, το
Συμβούλιο
εξέδωσε
σύσταση σχετικά
με τους
γενικούς
προσανατολισμούς
της οικονομικής
πολιτικής των
κρατών μελών
και της Ένωσης
(2010 έως 2014) και στις 21
Οκτωβρίου 2010 το
Συμβούλιο
εξέδωσε
απόφαση σχετικά
με τις
κατευθυντήριες
γραμμές των
πολιτικών απασχόλησης
των κρατών
μελών[5], οι
οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
κλήθηκαν να
λαμβάνουν
υπόψη τις
ολοκληρωμένες
κατευθυντήριες
γραμμές στις
οικονομικές
τους πολιτικές
και στις
πολιτικές για
την απασχόληση.
(3)       Στις 12
Ιουλίου 2011, το
Συμβούλιο
εξέδωσε
σύσταση σχετικά
με το εθνικό
πρόγραμμα
μεταρρυθμίσεων
της Σλοβενίας
για το 2011 και
διατύπωσε τη
γνώμη του σχετικά
με το
επικαιροποιημένο
πρόγραμμα
σταθερότητας
της Σλοβενίας
για την
περίοδο 2011-2014.
(4)       Στις 23
Νοεμβρίου 2011, η
Επιτροπή
ενέκρινε τη
δεύτερη ετήσια
επισκόπηση της
ανάπτυξης,
σηματοδοτώντας
την έναρξη του
δεύτερου
Ευρωπαϊκού
Εξαμήνου εκ των
προτέρων και
ολοκληρωμένου
συντονισμού
πολιτικής, το
οποίο
εντάσσεται στη
στρατηγική
«Ευρώπη 2020». Στις 14 Φεβρουαρίου
2012, η Επιτροπή,
βάσει του
κανονισμού (ΕΕ)
1176/2011, εξέδωσε την
έκθεση του
μηχανισμού
επαγρύπνησης[6],
στην οποία η
Σλοβενία
ονομάζεται ως ένα
από τα κράτη
μέλη τα οποία
θα έπρεπε να
υποβληθούν σε
εμπεριστατωμένη
επισκόπηση.
(5)       Στις 2
Μαρτίου 2012, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
δημοσιονομικής
σταθερότητας,
δημοσιονομικής
εξυγίανσης και
δράσης για την
ενίσχυση της
ανάπτυξης.
Υπογράμμισε
την ανάγκη να επιδιωχθεί
διαφοροποιημένη
και ευνοϊκή
για την ανάπτυξη
δημοσιονομική
εξυγίανση, να
αποκατασταθεί
η υπό
κανονικούς
όρους χορήγηση
δανείων προς
την οικονομία,
να
υποστηριχθεί η
ανάπτυξη και η ανταγωνιστικότητα,
να
καταπολεμηθεί
η ανεργία και
οι κοινωνικές
επιπτώσεις της
κρίσης και να
εκσυγχρονιστεί
η δημόσια
διοίκηση.
(6)       Στις 2
Μαρτίου 2012, το
Ευρωπαϊκό
Συμβούλιο
κάλεσε επίσης
τα κράτη μέλη
που
συμμετέχουν
στο Σύμφωνο
για το Ευρώ + να
υποβάλουν
εγκαίρως τις δεσμεύσεις
τους,
προκειμένου να
περιληφθούν
στα αντίστοιχά
τους
προγράμματα
σταθερότητας ή
σύγκλισης και
στα εθνικά
τους
προγράμματα
μεταρρυθμίσεων.
(7)       Στις 26
Απριλίου 2012, η
Σλοβενία
υπέβαλε το
οικείο πρόγραμμα
σταθερότητας
που καλύπτει
την περίοδο 2012-2015
και, στις 13
Απριλίου 2012, το
εθνικό της
πρόγραμμα μεταρρυθμίσεων
για το 2012. Για να
ληφθεί υπόψη η
αλληλεξάρτησή
τους, τα δύο
προγράμματα
αξιολογήθηκαν
ταυτοχρόνως. Η
Επιτροπή
αξιολόγησε
επίσης, σε
εμπεριστατωμένη
επισκόπηση
βάσει του
άρθρου 5 του
κανονισμού (ΕΕ)
αριθ. 1176/2011, κατά
πόσον η
Σλοβενία πλήττεται
από
μακροοικονομικές
ανισορροπίες.
Η Επιτροπή
κατέληξε στο
συμπέρασμα,
στην
εμπεριστατωμένη
επισκόπησή[7]
της, ότι η
Σλοβενία
εμφανίζει
εσωτερικές
ανισορροπίες
οι οποίες
επηρεάζουν
κυρίως, την
απομόχλευση
στον τομέα των
επιχειρήσεων
και την
τραπεζική
σταθερότητα.
Αυτές οι
εσωτερικές ανισορροπίες
και όλες οι
δυνάμει
εξωτερικές
ανισορροπίες
θα πρέπει να
παρακολουθούνται
εκ του σύνεγγυς
και να
προβάλλονται
στις
εκτιμήσεις που
γίνονται στο
πλαίσιο της
οικονομικής
πολιτικής,
ούτως ώστε να
μειωθεί ο
κίνδυνος
δυσμενών
επιπτώσεων στη
λειτουργία της
οικονομίας. Η
ανακεφαλαιοποίηση
και η πώληση της
μεγαλύτερης
τράπεζας της
χώρας και η
σαφής δέσμευση
διόρθωσης του
υπερβολικού
ελλείμματος έως
το 2013 αποτελούν
δύο σημαντικά
και
καθοριστικά
στοιχεία της προβλεπόμενης
αντιμετώπισης.
Ο κίνδυνος
υπερβολικών
ανισορροπιών
μπορεί να
ελαχιστοποιηθεί
με ταχεία και
πλήρη εφαρμογή
σε αυτούς τους
τομείς.
(8)       Βάσει
της
αξιολόγησης
του
προγράμματος
σταθερότητας
για το 2012 σύμφωνα
με τον
κανονισμό (ΕΚ)
αριθ. 1466/97
του
Συμβουλίου, το
Συμβούλιο
είναι της
γνώμης ότι το
μακροοικονομικό
σενάριο που
στηρίζει τις
δημοσιονομικές
προβλέψεις του
προγράμματος
είναι
αισιόδοξο σε
σύγκριση με
τις εαρινές
προβλέψεις της
Επιτροπής του 2012.
Ο στόχος της
δημοσιονομικής
στρατηγικής
που περιγράφεται
στο πρόγραμμα
είναι να
μειωθεί το έλλειμμα
γενικής
κυβέρνησης
κάτω του 3% του
ΑΕΠ το 2013, προθεσμία
που ορίσθηκε
από το
Συμβούλιο, και
να επιδιωχθεί
στη συνέχεια
περαιτέρω
μείωση του
ελλείμματος
ούτως ώστε να
επιτευχθεί
πλήρως ο
μεσοπρόθεσμος
δημοσιονομικός
στόχος της
Σλοβενίας
μέχρι το 2015. Ο
μεσοπρόθεσμος
δημοσιονομικός
στόχος συνίσταται
στην επίτευξη
ισοσκελισμένης
θέσης σε διαρθρωτικούς
όρους,
παρόμοια με το
προηγούμενο
πρόγραμμα,
αλλά δεν
μπορεί να
θεωρηθεί
κατάλληλος
σύμφωνα με τις
διατάξεις του
Συμφώνου
Σταθερότητας
και Ανάπτυξης επειδή,
βάσει των
σημερινών
πολιτικών και
προβλέψεων,
δεν
εξασφαλίζει
επαρκώς ταχεία
πρόοδο προς τη
μακροπρόθεσμη
διατηρησιμότητα.
Υπάρχει
κίνδυνος το
έλλειμμα να
εξελιχθεί
χειρότερα από
τα
προβλεπόμενα,
λόγω i) έλλειψης
εξειδίκευσης
των μέτρων που
προβλέπονται
για την
περίοδο 2013-15· ii)
ιστορικού
υπερβάσεων
στις τρέχουσες
πρωτογενείς
δαπάνες· iii)
χαμηλότερων
εσόδων
δεδομένου του
σχετικά αισιόδοξού
μακροοικονομικού
σεναρίου και
της
αβεβαιότητας
σχετικά με τον
αντίκτυπο των
πρόσφατων
φορολογικών
μέτρων· και iv)
ενδεχόμενων
συμπληρωματικών
ενεργειών στήριξης
κεφαλαίου και
κατάπτωσης
εγγυήσεων. Βάσει
του (εκ νέου
υπολογισθέντος)
διαρθρωτικού ισοζυγίου[8],
η μέση ετήσια
δημοσιονομική
προσπάθεια για
την περίοδο 2010-2013, προβλέπεται
να ανέλθει
σχεδόν στο 1% του
GDP, ελαφρά πάνω
από αυτό που
συνέστησε το
Συμβούλιο.
Εντούτοις, οι
εαρινές
προβλέψεις της
Επιτροπής του 2012
συνεπάγονται
ότι, το 2013, θα
πρέπει να
καταβληθεί
συμπληρωματική
προσπάθεια για
να υπάρξει
συμμόρφωση με
τη σύσταση καθ'
όλη την
περίοδο της
διόρθωσης.
Μετά την
προβλεπόμενη
διόρθωση του
υπερβολικού
ελλείμματος, ο
ετήσιος ρυθμός
προόδου προς τον
μεσοπρόθεσμο
δημοσιονομικό
στόχο του 2015 είναι
σύμφωνος με
την τιμή
αναφοράς του 0,5%
που
καθορίζεται
στο Σύμφωνο
Σταθερότητας
και Ανάπτυξης
αλλά κατώτερος
αυτού του
ποσοστού το 2014,
ενώ ο ρυθμός
αύξησης των δημόσιων
δαπανών,
λαμβανομένων
υπόψη μέτρων
διακριτικής
ευχέρειας στο
σκέλος των
εσόδων, είναι
σύμφωνος με
τις τιμές
αναφοράς για
τις δαπάνες
που προβλέπει
το Σύμφωνο
σταθερότητας
και ανάπτυξης
για αμφότερα
τα έτη· ως εκ
τούτου η
πορεία
προσαρμογής του
προγράμματος
για την
επίτευξη του
μεσοπρόθεσμου
δημοσιονομικού
στόχου μπορεί
να θεωρηθεί σε
γενικές
γραμμές
επαρκής.
Λαμβάνοντας
υπόψη τους
προαναφερόμενους
στόχους, η
πρόοδος προς
τον
μεσοπρόθεσμο
δημοσιονομικό
στόχο θα
μπορούσε να
ήταν βραδύτερη
από την
ενδεδειγμένη
και κατά τα δύο
έτη. Από
περίπου 48% του
ΑΕΠ το 2011, το
ακαθάριστο
χρέος της
γενικής κυβέρνησης
προβλέπεται
στο πρόγραμμα
να ανέλθει
μέχρι το 2013 σε 53%
(παραμένοντας
τοιουτοτρόπως
χαμηλότερο της
τιμής αναφοράς
του 60% του ΑΕΠ)
προτού μειωθεί
ελαφρά μέχρι
το τέλος της
περιόδου που
καλύπτει το
πρόγραμμα. Οι
προβλέψεις
αναφορικά με
το χρέος
ενδέχεται να
χρειασθεί να
διορθωθούν
προς τα άνω
λόγω της
προαναφερόμενης
πιθανότητας
υψηλότερων
ελλειμμάτων
και
μεγαλύτερων
προσαρμογών
αποθεμάτων-ροών.
Το
μεσοπρόθεσμο
δημοσιονομικό
πλαίσιο της
Σλοβενίας και
ο κανόνας για
τις δαπάνες
παραμένουν μη
επαρκώς δεσμευτικά
και δεν
εστιάζονται
επαρκώς στην
επίτευξη του
μεσοπρόθεσμου
δημοσιονομικού
στόχου και στην
εξασφάλιση της
μακροπρόθεσμης
διατηρησιμότητας.

(9)       Η
κυβέρνηση της
Σλοβενίας δεν
ήταν μέχρι
τώρα σε θέση να
επιφέρει
συστημικές
αλλαγές στο
σύστημα συνταξιοδότησης
το 2011, λόγω της
δωδεκάμηνης
αναστολής της
νομοθεσίας
μετά το
αρνητικό
αποτέλεσμα του
δημοψηφίσματος
του Ιουνίου 2011
σχετικά με
προηγούμενη μεταρρύθμιση
του
συνταξιοδοτικού
συστήματος.
Ωστόσο, τα
βραχυπρόθεσμα
μέτρα
περιορισμού
του κόστους
παρατάθηκαν
και
ενισχύθηκαν
τον Δεκέμβριο
του 2011 και τον Μάιο
του 2012. Αυτά τα
προσωρινά
μέτρα,
μολονότι
σημαντικά και
επωφελή
βραχυπρόθεσμα,
είναι σαφώς
ανεπαρκή για
να
αντιμετωπίσουν
τη
μακροπρόθεσμη
πρόκληση. Η
κυβέρνηση
προβλέπει μια
νέα
μεταρρύθμιση των
συντάξεων που
θα εφαρμοστεί
στο τέλος του 2013,
η οποία θα
βασίζεται σε
σύστημα
πολλαπλών
πυλώνων και σε
αύξηση της
πραγματικής
ηλικίας
συνταξιοδότησης.
Παρόλο που δεν
παρέχονται
περισσότερες
λεπτομέρειες,
ο βαθμός
φιλοδοξίας
αυτών των
σχεδίων φαίνεται
μέτριος.
Δεδομένου του
μεγέθους της
πρόκλησης,
απαιτείται
γενική
μεταρρύθμιση
που θα
προσφέρει
λύσεις στα
ακόλουθα
ζητήματα:
χαμηλή νόμιμη
ηλικία συνταξιοδότησης,
διαφορές στη
νόμιμη ηλικία
συνταξιοδότησης
μεταξύ ανδρών
και γυναικών,
μεγάλες δυνατότητες
πρόωρης
συνταξιοδότησης
και
γενναιόδωρες
ρυθμίσεις για
την
τιμαριθμική
αναπροσαρμογή
των συντάξεων. Μέχρι
σήμερα, δεν
έχουν
εφαρμοστεί
συγκεκριμένα μέτρα
για να αυξηθεί
το ποσοστό
απασχόλησης
των εργαζομένων
μεγαλύτερης
ηλικίας,
παρόλο που οι
κατευθυντήριες
γραμμές για
την εφαρμογή
ενεργών μέτρων
πολιτικής για
την αγορά
εργασίας για
την περίοδο 2012-2015
και το σχέδιο
του 2012 για την
εφαρμογή
ενεργών μέτρων
πολιτικής για
την απασχόληση
θεωρούν τους
άνεργους μεγαλύτερης
ηλικίας ως
συγκεκριμένη
ομάδα στόχο.
(10)     Η
κατάσταση στον
τραπεζικό
τομέα της
Σλοβενίας σήμερα
φαίνεται να
δημιουργεί
ακόμα
περισσότερες
προκλήσεις απ’
ότι την εποχή
που
διενεργήθηκε η
αξιολόγηση του
2011. Οι απώλειες
του τομέα για
όλο το 2011 ήταν
σημαντικές,
και, όσον αφορά
τις
προοπτικές, η
επιβράδυνση
της οικονομίας
θα συνεπάγεται
και άλλες
ζημίες επί
δανείων καθώς
περισσότερες
εταιρείες θα
αντιμετωπίσουν
προβλήματα
στην
εξυπηρέτηση
του χρέους. Τα
μέτρα που
έχουν
θεσπιστεί ή
ανακοινωθεί
μέχρι σήμερα
στερούνται
φιλοδοξίας,
δεδομένου του
μεγέθους της
πρόκλησης. Η
επείγουσα
δεύτερη
ανακεφαλαιοποίηση
της
μεγαλύτερης
τράπεζας (NLB) δεν
σημείωσε
πρόοδο. Η νέα
κυβέρνηση
τόνισε την
πρόθεσή της να
μειώσει τον
αριθμό μετοχών
που κατέχει σε
μεγάλες τράπεζες
σε δεσμεύουσα
μειοψηφία.
Πρέπει να
διευκρινιστεί
η διάρθρωση
της σχέσης
μεταξύ του
μακροπρόθεσμου
στόχου και της
άμεσης και
πιεστικής
ανάγκης για
νέα κεφάλαια,
όπου, σε τελική
ανάλυση, το
κράτος ως
ιδιοκτήτης
κατά
πλειοψηφία
φέρει
αναμφίβολα το
βάρος της
ευθύνης. Μια
σαφής
στρατηγική
ιδιωτικοποιήσεων
υποστηριζόμενη
από έγκαιρες
εισροές κεφαλαίων
για την κάλυψη
των ζημιών, η
εγγύηση καλής
διακυβέρνησης
και η
επαγγελματική
και
αποπολιτικοποιημένη
διαχείριση θα
ενίσχυαν την
αξιοπιστία
αυτής της
πολιτικής και
της
ενδεχόμενης
πώλησης αυτών
των τραπεζών.
(11)     Το
περασμένο
έτος, δεν
υποβλήθηκαν
συγκεκριμένες
προτάσεις για
τη μείωση των
ασυμμετριών
μεταξύ της
προστασίας που
χορηγήθηκε σε
εργαζόμενους με
συμβάσεις αορίστου
και ορισμένου
χρόνου,
αντίστοιχα. Οι
διαπραγματεύσεις
με τους
κοινωνικούς
εταίρους για τον
νόμο για τις
εργασιακές
σχέσεις
άρχισαν το 2011 αλλά
δεν έχει
επιτευχθεί
συμφωνία ούτε
έχουν εγκριθεί
τροποποιήσεις.
Στο εθνικό
πρόγραμμα
μεταρρυθμίσεων
σημειώνονται
ορισμένα μέτρα
για την αύξηση
της ευελιξίας
με ασφάλεια
και την
αντιμετώπιση
της κατάτμησης,
αλλά δεν
προβλέπεται
χρονοδιάγραμμα
για τη θέσπισή
τους. Η
πρόσφατα
θεσπισθείσα
πράξη για την
ισορροπία των
δημόσιων
οικονομικών
καθιερώνει
σημαντικά υψηλότερα
τέλη (τέλη
παραχώρησης)
για την
«φοιτητική εργασία»,
προκειμένου να
μειώσει την
ελκυστικότητα
αυτής της
αγοράς
εργασίας, αλλά
δεν προβλέπονται
σήμερα
συμπληρωματικά
μέτρα.
(12)     Η
ανταπόκριση
του συστήματος
εκπαίδευσης
και κατάρτισης
στις ανάγκες
της αγοράς
εργασίας
παραμένει
ανεπαρκής,
παρόλο που επί
του παρόντος
εισάγονται
υπηρεσίες
επαγγελματικού
προσανατολισμού
σ’ όλο τον κύκλο
της εκπαίδευσης
και
καταβάλλονται
προσπάθειες
για την παροχή
πληροφοριών
σχετικά με
μελλοντικά
επαγγέλματα.
Δεν έχουν ληφθεί
συγκεκριμένα
μέτρα για τη
δημιουργία
συστήματος που
να προβλέπει
τη ζήτηση της
αγοράς εργασίας.
Δρομολογήθηκαν
ορισμένα
σχέδια τα
οποία συγχρηματοδοτούνται
από το ΕΚΤ για
την προώθηση
επαγγελμάτων
με μεγάλη
ζήτηση στην
αγορά
εργασίας. Τα
μέτρα αυτά είναι
σημαντικά αλλά
δεν αποτελούν
στο σύνολό
τους τη δέουσα
απάντηση στην
πρόκληση. Η
αξιολόγηση από
εξωτερικούς
εμπειρογνώμονες
της συνολικής
αποδοτικότητας
των δημόσιων
υπηρεσιών
απασχόλησης
στη Σλοβενία
δεν είναι
ακόμα
διαθέσιμη.
(13)     Παρά
τις
νομοθετικές
αλλαγές τον
Απρίλιο του 2011
για τη
μετατροπή του
Γραφείου
προστασίας του
ανταγωνισμού
σε ανεξάρτητο
οργανισμό από
την 1η
Ιανουαρίου 2012, το
Γραφείο αυτό
δεν είναι
ακόμα
ανεξάρτητο,
δεδομένου ότι
πρέπει να
τηρηθούν πρώτα
διάφορες
διαδικαστικές
προϋποθέσεις.
Επιπλέον, το 2011
οι πόροι του
Γραφείου
μειώθηκαν. Οι
εξελίξεις
αυτές
επηρεάζουν την
ικανότητά του να
επεκτείνει τις
δράσεις
εφαρμογής της
νομοθεσίας και
να προσθέσει
θεσμικό βάρος
στις προσπάθειες
μεταρρύθμισης
που προωθούν
τον
ανταγωνισμό. Μόλις
ολοκληρώθηκε
μια μελέτη για
την
απορρύθμιση
επαγγελμάτων,
αλλά τα
συγκεκριμένα
πολιτικά μέτρα
στον τομέα
αυτόν
παραμένουν
ασαφή.
Γενικότερα,
ορισμένες
πτυχές του
νομικού
πλαισίου για
την εγκατάσταση
των παρόχων
υπηρεσιών
μπορεί να
θέσουν ζητήματα
συμβατότητας με
την οδηγία για
τις υπηρεσίες.
Το συνολικό
επιχειρηματικό
περιβάλλον
χαρακτηρίζεται
από αδυναμίες
που εμποδίζουν
τους εγχώριους
και τους αλλοδαπούς
επενδυτές και
παρακωλύουν
την ταχεία εξυγίανση
των τραπεζικών
ισολογισμών,
όπως η άμεση και
έμμεση ανάμειξη
του κράτους
στην οικονομία
και οι φιλικές
προς τον
οφειλέτη και
ορισμένες
φορές
προβληματικές διαδικασίες
αφερεγγυότητας. Τέλος,
λόγω της
αυξανόμενης
σημασίας της
Σλοβενίας ως
χώρας
διέλευσης για
τις ροές
ηλεκτρικής ενέργειας,
το εθνικό
δίκτυο
μεταφοράς αρχίζει
να πάσχει από
συμφόρηση.
(14)     Μετά
από σημαντική
επιλεκτική
αύξηση των
μισθών τον
Μάρτιο του 2010, ο
ελάχιστος
μισθός ως
ποσοστό του
μέσου μισθού
ήταν ο
υψηλότερος
στην ΕΕ το 2011,
παρά το
γεγονός ότι ο
ελάχιστος
μισθός
συνεχίζει να
βρίσκεται κάτω
από το όριο της
φτώχειας. Η
αναπροσαρμογή
κατά τα επόμενα
δύο έτη
κατέληξε σε
περαιτέρω
ονομαστική
αύξηση ύψους 4%.
Αυτές οι
εξελίξεις
μειώνουν την ανταγωνιστικότητα
βιομηχανιών με
υψηλή ένταση εργασίας
και
επιδεινώνουν
τη διαρθρωτική
ανεργία.
(15)     Η
Σλοβενία
ανέλαβε
ορισμένες
δεσμεύσεις
βάσει του Συμφώνου
για το Ευρώ +.
Αυτές οι
δεσμεύσεις,
και η εφαρμογή
των δεσμεύσεων
που
παρουσιάστηκαν
το 2011, αφορούν
την προώθηση
της
απασχόλησης,
τη βελτίωση
της ανταγωνιστικότητας,
την αύξηση της
διατηρησιμότητας
των δημόσιων
οικονομικών
και την
ενίσχυση της
δημοσιονομικής
σταθερότητας.
Η Επιτροπή
αξιολόγησε την
εφαρμογή των
δεσμεύσεων
βάσει του
Συμφώνου για
το Ευρώ +. Τα
αποτελέσματα
της
αξιολόγησης
αυτής ελήφθησαν
υπόψη στις
συστάσεις.
(16)     Στο
πλαίσιο του
Ευρωπαϊκού
Εξαμήνου, η
Επιτροπή
προέβη σε
σφαιρική
ανάλυση της
οικονομικής
πολιτικής της
Σλοβενίας.
Αξιολόγησε το
πρόγραμμα
σταθερότητας
και το εθνικό
πρόγραμμα
μεταρρυθμίσεων
και παρουσίασε
εμπεριστατωμένη
επισκόπηση.
Έχει λάβει
υπόψη, όχι μόνο
τη σημασία των
εγγράφων αυτών
για μια
διατηρήσιμη
δημοσιονομική
και κοινωνικοοικονομική
πολιτική στη
Σλοβενία, αλλά
και τη
συμμόρφωσή
τους με τους
κανόνες και
τις κατευθύνσεις
της ΕΕ,
δεδομένης της
ανάγκης ενδυνάμωσης
της συνολικής
οικονομικής
διακυβέρνησης της
Ευρωπαϊκής Ένωσης,
με συνεισφορές
από το επίπεδο
της ΕΕ κατά τη διαμόρφωση
των
μελλοντικών
εθνικών
αποφάσεων. Οι συστάσεις
που διατυπώνει
στο πλαίσιο
του Ευρωπαϊκού
Εξαμήνου
αντικατοπτρίζονται
στις συστάσεις
1 έως 7 κατωτέρω.
(17)     Βάσει
αυτής της
αξιολόγησης,
το Συμβούλιο
εξέτασε το
πρόγραμμα
σταθερότητας
της Σλοβενίας
και η γνώμη[9]
του
αντικατοπτρίζεται
ειδικότερα
κατωτέρω στη σύσταση
1.
(18)     Βάσει
της
εμπεριστατωμένης
επισκόπησης
της Επιτροπής
και της
αξιολόγησης
αυτής, το
Συμβούλιο εξέτασε
το εθνικό
πρόγραμμα
μεταρρυθμίσεων
της Σλοβενίας
για το 2012 και το
πρόγραμμα σταθερότητας
της Σλοβενίας.
Οι συστάσεις
του κατ’ εφαρμογή
του άρθρου 6 του
κανονισμού (ΕΕ)
αριθ. 1176/2011 αποτυπώνονται,
ειδικότερα,
στις συστάσεις
3, 6 και 7 κατωτέρω,
ΣΥΝΙΣΤΑ
στη Σλοβενία
να αναλάβει δράση
κατά την
περίοδο 2012-2013
προκειμένου:
1.           Να
εφαρμόσει τον
προϋπολογισμό
του 2012, και να
ενισχύσει τη
δημοσιονομική
στρατηγική για
το 2013 με επαρκώς
εξειδικευμένα
διαρθρωτικά
μέτρα, όντας
έτοιμη να
λάβει
συμπληρωματικά
μέτρα ούτως
ώστε να εξασφαλιστεί
η έγκαιρη
διόρθωση του
υπερβολικού
ελλείμματος
κατά
διατηρήσιμο
τρόπο και η
επίτευξη της
προσπάθειας
διαρθρωτικής
προσαρμογής
που εξειδικεύεται
στις συστάσεις
που εξέδωσε το
Συμβούλιο στο
πλαίσιο της
διαδικασίας
υπερβολικού
ελλείμματος.
Εν συνεχεία, να καταβάλει
προσπάθεια
κατάλληλης
διαρθρωτικής προσαρμογής
για να
σημειώσει
ικανοποιητική
πρόοδο προς
την κατεύθυνση
κατάλληλου
μεσοπρόθεσμου
δημοσιονομικού
στόχου,
συμπεριλαμβανομένης
της εκπλήρωσης
της τιμής
αναφοράς για
τις δαπάνες. Να
ενισχύσει το
μεσοπρόθεσμο
δημοσιονομικό
πλαίσιο,
συμπεριλαμβανομένου
του κανόνα για
τις δαπάνες,
καθιστώντας το
πιο δεσμευτικό
και διαφανές.
2.           Να
λάβει
επείγοντα
μέτρα που
αποβλέπουν στη
διασφάλιση της
μακροπρόθεσμης
διατηρησιμότητας
του
συνταξιοδοτικού
συστήματος,
διαφυλάττοντας
συγχρόνως την
επάρκεια των
συντάξεων, μέσω
i) της εξίσωσης
της νόμιμης
ηλικίας
συνταξιοδότησης
ανδρών και
γυναικών· ii) της
αύξησης της
νόμιμης
ηλικίας
συνταξιοδότησης
σύμφωνα με την
αύξηση του
προσδόκιµου
ζωής· iii) της
μείωσης των
δυνατοτήτων
πρόωρης
συνταξιοδότησης·
και iv) της
αναθεώρησης
του συστήματος
τιμαριθμικής
αναπροσαρμογής
των συντάξεων.
Να αυξήσει το
ποσοστό
απασχόλησης
των μεγαλύτερης
ηλικίας
εργαζομένων,
αναπτύσσοντας
περαιτέρω
ενεργητικές
πολιτικές για
την αγορά εργασίας
και μέτρα για
τη διά βίου
μάθηση.
3.           Να
λάβει τα
απαραίτητα
μέτρα για τη
δημιουργία επαρκών
κεφαλαιακών
αποθεμάτων
ασφαλείας στον
τραπεζικό
τομέα και να
υποστηρίξει
σθεναρά την
εξυγίανση των
ισολογισμών
ώστε να μπορεί
να ξαναρχίσει
η δέουσα
χορήγηση
δανείων σε
παραγωγικές
δραστηριότητες.
Να επιτύχει
αυτόνομη
επαλήθευση από
τρίτο των
συστηματικά
διεξαγόμενων
εκτιμήσεων των
σημαντικών
τραπεζών όσον
αφορά την αντοχή
τους σε
απώλειες από
δάνεια.
4.           Να
προσαρμόσει τη
νομοθεσία για
την προστασία
της
απασχόλησης
όσον αφορά τις
συμβάσεις
αορίστου
χρόνου για να
μειωθεί η
κατάτμηση της
αγοράς
εργασίας, σε
διαβούλευση με
τους κοινωνικούς
εταίρους και
σύμφωνα με τις
εθνικές πρακτικές.
Να μεριμνήσει
περαιτέρω για
την παράλληλη
αγορά εργασίας
που
δημιουργείται
μέσω της φοιτητικής
εργασίας.
5.           Να
βελτιώσει την
αντιστοίχιση
των δεξιοτήτων
με τη ζήτηση
της αγοράς
εργασίας,
ιδίως για τους
εργαζομένους
χαμηλής
ειδίκευσης και
τους αποφοίτους
της
τριτοβάθμιας
εκπαίδευσης
και να
εξακολουθήσει
τις
μεταρρυθμίσεις
στην
επαγγελματική
εκπαίδευση και
κατάρτιση.
6.           Να
λάβει
περαιτέρω
μέτρα για να
ενισχύσει το
άνοιγμα της
αγοράς και να
επιταχύνει την
αναδιοργάνωση
των
επαγγελματικών
υπηρεσιών. Να
βελτιώσει το επιχειρηματικό
περιβάλλον με i)
την εφαρμογή
της μεταρρύθμισης
του Γραφείου
προστασίας του
ανταγωνισμού, ii)
τη δημιουργία
πλαισίου για
τις κρατικές
επιχειρήσεις
εξασφαλίζοντας
σύμφωνη με τις
συνθήκες της
αγοράς
διαχείριση και
υψηλά πρότυπα
εταιρικής
διακυβέρνησης
και iii) τη
βελτίωση των
διαδικασιών
πτώχευσης,
ιδίως από την
άποψη του χρόνου
και της
αποτελεσματικότητας.
7.           Μετά
από
διαβούλευση με
τους
κοινωνικούς
εταίρους και
σύμφωνα με τις
εθνικές
πρακτικές, να
εξασφαλίσει
ότι η αύξηση
των μισθών,
συμπεριλαμβανομένης
της
προσαρμογής
του ελάχιστου
μισθού, τονώνει
την
ανταγωνιστικότητα
και τη δημιουργία
θέσεων
απασχόλησης.
Βρυξέλλες,

                                                                       Για
το Συμβούλιο
                                                                       Ο
Πρόεδρος
[1]               ΕΕ L 209
της 02.08.1997, σ. 1
[2]               ΕΕ L 306 της 23.11.2011,
σ.25
[3]               COM(2012) 327
τελικό
[4]               P7_TA(2012)0048 και P7_TA(2012)0047
[5]               Απόφαση
του Συμβουλίου
2012/238/ΕΕ της 26ης
Απριλίου 2012
[6]               COM(2012) 68 τελικό
[7]               SWD(2012) 158 τελικό
[8]               Κυκλικά
προσαρμοσμένο
αποτέλεσμα
μείον έκτακτα
και προσωρινά
μέτρα, όπως
υπολογίσθηκε
από τις υπηρεσίες
της Επιτροπής
βάσει των
στοιχείων που παρασχέθηκαν
στο πρόγραμμα,
σύμφωνα με την
από κοινού
συμφωνηθείσα
μεθοδολογία
[9]               Σύμφωνα με
το άρθρο 5
παράγραφος 2
του κανονισμού
(ΕΚ) αριθ. 1466/97 του
Συμβουλίου


Avis juridique important

|

32003H0274

Σύσταση της Επιτροπής, της 14ης Απριλίου 2003, για την προστασία και ενημέρωση του κοινού σχετικά με την έκθεση λόγω της συνεχιζόμενης μόλυνσης με ραδιενεργό καίσιο ορισμένων άγριων εδώδιμων προϊόντων ως συνέπεια του ατυχήμﾱτος στον πυρηνικό σταθμό ηλεκτροπαραγωγής του Τσερνομπίλ [κοινοποιηθείσα υπό τον αριθμό Ε(2003) 510]

Επίσημη Εφημερίδα αριθ. L 099 της 17/04/2003 σ. 0055 - 0056

Σύσταση της Επιτροπήςτης 14ης Απριλίου 2003για την προστασία και ενημέρωση του κοινού σχετικά με την έκθεση λόγω της συνεχιζόμενης μόλυνσης με ραδιενεργό καίσιο ορισμένων άγριων εδώδιμων προϊόντων ως συνέπεια του ατυχήματος στον πυρηνικό σταθμό ηλεκτροπαραγωγής του Τσερνομπίλ[κοινοποιηθείσα υπό τον αριθμό Ε(2003) 510](2003/274/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 38 παράγραφος 1 και το άρθρο 124 δεύτερη περίπτωση,τη γνώμη της ομάδας εμπειρογνωμόνων που όρισε η επιστημονική και τεχνική επιτροπή σύμφωνα με το άρθρο 31 της συνθήκης,Εκτιμώντας τα ακόλουθα:(1) Ύστερα από το ατύχημα στον πυρηνικό σταθμό ηλεκτροπαραγωγής του Τσερνομπίλ στις 26 Απριλίου 1986, σημαντικές ποσότητες ραδιενεργών υλικών διέφυγαν στην ατμόσφαιρα.(2) Η επίπτωση ραδιενεργού καισίου από το ατύχημα στον πυρηνικό σταθμό ηλεκτροπαραγωγής του Τσερνομπίλ έχει πλήξει ευρύ φάσμα τρίτων χωρών.(3) Σημαντική επίπτωση έχει πλήξει τμήματα της επικράτειας αρκετών κρατών μελών και χωρών που είναι υποψήφιες για προσχώρηση στην Ευρωπαϊκή Ένωση.(4) Ο κανονισμός (EΟΚ) αριθ. 737/90 του Συμβουλίου, της 22ας Μαρτίου 1990, σχετικά με τους όρους εισαγωγής γεωργικών προϊόντων καταγωγής τρίτων χωρών μετά από το ατύχημα στον πυρηνικό σταθμό του Τσερνομπίλ(1) καθόρισε για τα γεωργικά προϊόντα καταγωγής τρίτων χωρών, που προορίζονται για ανθρώπινη διατροφή, ανώτατα επιτρεπτά επίπεδα για το ραδιενεργό καίσιο με τα οποία πρέπει να συμμορφώνονται οι εισαγωγές και σε σχέση με τα οποία διενεργούν ελέγχους τα κράτη μέλη.(5) Σε δήλωσή τους προς το Συμβούλιο, στις 12 Μαΐου του 1986, σχετικά με την έκδοση του κανονισμού (ΕΟΚ) αριθ. 1707/86 του Συμβουλίου, της 30ής Μαΐου 1986, σχετικά με τους όρους εισαγωγής γεωργικών προϊόντων καταγωγής τρίτων χωρών μετά από το ατύχημα στον πυρηνικό σταθμό του Τσερνομπίλ(2), όπως τροποποιήθηκε τελευταία από τον κανονισμό (EΚ) αριθ. 616/2000(3), τα κράτη μέλη δεσμεύτηκαν να εφαρμόσουν τα ίδια ανώτατα επιτρεπτά επίπεδα στο ενδοκοινοτικό εμπόριο.(6) Ο κανονισμός (ΕΚ) αριθ. 1661/1999 της Επιτροπής, της 27ης Ιουλίου 1999, για τη θέσπιση λεπτομερών κανόνων εφαρμογής του κανονισμού (ΕΟΚ) αριθ. 737/90 του Συμβουλίου σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ(4), όπως τροποποιήθηκε τελευταία από τον κανονισμό (EΚ) αριθ. 1608/2002(5), μεταξύ άλλων εισήγαγε ειδικούς όρους που ενισχύουν τους ελέγχους στις εισαγωγές ακαλλιέργητων μανιταριών από αρκετές τρίτες χώρες.(7) Τα κράτη μέλη εφήρμοσαν και εξακολουθούν να εφαρμόζουν όταν χρειάζεται παρόμοιους ελέγχους και όρους για τη διάθεση στην αγορά τροφίμων που προέρχονται από τις εθνικές τους αγροτοβιομηχανικές αλυσίδες εφοδιασμού με τρόφιμα, ιδίως όσον αφορά το κρέας προβάτων και ταράνδων.(8) Τα μέτρα που εφαρμόζονται στις επικράτειες των κρατών μελών απορρέουν από τις υφιστάμενες νομικές υποχρεώσεις που αναφέρονται στην οδηγία 96/29/Ευρατόμ του Συμβουλίου, της 13ης Μαΐου 1996, για τον καθορισμό των βασικών κανόνων ασφάλειας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες(6) και στα άρθρα 35 και 36 της συνθήκης Ευρατόμ.(9) Τα φυσικά και τα ημιφυσικά οικοσυστήματα, όπως τα δάση και οι δασώδεις περιοχές γενικά αποτελούν το φυσικό περιβάλλον των άγριων θηραμάτων, των βατόμουρων, και των μανιταριών, και τα οικοσυστήματα αυτά τείνουν να διατηρούν το ραδιενεργό καίσιο σε μια κυκλική ανταλλαγή ανάμεσα στα ανώτερα στρώματα του εδάφους (απορριμματική στιβάδα), τα βακτήρια, τη μικροπανίδα, τη μικροχλωρίδα και τη βλάστηση. Επιπλέον, το έδαφος των οικοσυστημάτων αυτών που αποτελείται κατά το μεγαλύτερο μέρος από οργανικό υλικό τείνει να αυξάνει τη βιολογική διαθεσιμότητα του ραδιενεργού καισίου.(10) Τα άγρια βατόμουρα όπως τα μύρτιλλα (bilberries), τα άγρια βατόμουρα (cloudberries), τα φίγγια (cranberries), τα σμέουρα (raspberries), τα βατόμουρα (blackberries) και οι άγριες φράουλες, τα εδώδιμα άγρια μανιτάρια (π.χ. κανθαρέλλοι, βολέτοι, κολλυβίες), το κρέας άγριων θηραμάτων ζαρκαδιού και ελαφιού και σαρκοβόρων ιχθύων του γλυκού νερού από λίμνες (π.χ. λούσος και πέρκα) σε ορισμένες περιοχές της Ευρωπαϊκής Ένωσης εξακολουθούν να παρουσιάζουν επίπεδα ραδιενεργού καισίου που υπερβαίνουν τα 600 Bq/kg.(11) Τα μανιτάρια των ειδών που συμβιώνουν με δέντρα (μυκόρριζα) (π.χ. το Boletus edulis) και το κρέας αγριόχοιρου επηρεάστηκαν πολύ αργότερα από την εναπόθεση και σήμερα παρουσιάζουν πολύ υψηλά επίπεδα μόλυνσης με ραδιενεργό καίσιο στις περιοχές με την υψηλότερη εναπόθεση.(12) Υποθέτουμε ότι η διάρκεια της μόλυνσης με ραδιενεργό καίσιο ύστερα από το ατύχημα του Τσερνομπίλ αρκετών προϊόντων που προέρχονται από είδη που ζουν και μεγαλώνουν σε δάση και σε άλλα φυσικά και ημιφυσικά οικοσυστήματα ουσιαστικά συνδέεται με το φυσικό χρόνο ημιζωής του ραδιονουκλεϊδίου αυτού που είναι περίπου 30 έτη και επομένως δεν θα παρατηρηθεί καμία αισθητή αλλαγή όσον αφορά τη μόλυνση με ραδιενεργό καίσιο των προϊόντων αυτών κατά τις επόμενες δεκαετίες.(13) Τα τελευταία έτη, στοιχεία που παρείχαν ορισμένα κράτη μέλη στην Ευρωπαϊκή Επιτροπή έδειξαν ότι εξακολουθούν να εντοπίζονται υψηλά επίπεδα ραδιενεργού καισίου στα άγρια θηράματα, τα άγρια βατόμουρα, τα άγρια μανιτάρια και τα σαρκοβόρα ψάρια που ζουν σε λίμνες.(14) Η τοποθέτηση στην αγορά εδώδιμων άγριων προϊόντων δεν γίνεται αναγκαστικά μέσω των αγροτοβιομηχανικών αλυσίδων εφοδιασμού, επομένως η παρακολούθηση και οι έλεγχοι που προβλέπονται από την εθνική νομοθεσία μπορούν να παρακάμπτονται.(15) Η ευαισθητοποίηση του κοινού σχετικά με τη συνεχιζόμενη μόλυνση των άγριων προϊόντων τείνει να μειωθεί, αν και η επίπτωση της μόλυνσης των προϊόντων αυτών στην υγεία των ατόμων που καταναλώνουν μεγάλες ποσότητες παρόμοιων προϊόντων από τις πληγείσες περιοχές δεν είναι αμελητέα.(16) Η επίπτωση της μόλυνσης των άγριων προϊόντων στην υγεία του κοινού γενικά είναι πολύ χαμηλή, επομένως δεν χρειάζεται να θεσπιστούν πιο δεσμευτικές απαιτήσεις.(17) Ο κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων(7) έχει θεσπίσει σύστημα για την ταχεία ανταλλαγή πληροφοριών. Είναι απαραίτητο να χρησιμοποιείται το σύστημα αυτό για την ανταλλαγή πληροφοριών ανάμεσα στα κράτη μέλη σχετικά με τις καταγραμμένες περιπτώσεις υπέρβασης των ανώτατων επιτρεπτών επιπέδων,ΣΥΝΙΣΤΑ:1. Για το σκοπό της προστασίας της υγείας των καταναλωτών τα κράτη μέλη λαμβάνουν τα απαραίτητα μέτρα για να εξασφαλίσουν ότι τα ανώτατα επιτρεπτά επίπεδα όσον αφορά το καίσιο 134 και το καίσιο 137 που αναφέρονται στο άρθρο 3 του κανονισμού (EΟΚ) αριθ. 737/90 τηρούνται στην Κοινότητα για την τοποθέτηση στην αγορά άγριων θηραμάτων, άγριων βατόμουρων, άγριων μανιταριών και σαρκοβόρων ψαριών από λίμνες.2. Τα κράτη μέλη ενημερώνουν τον πληθυσμό, στις περιοχές που υπάρχει ενδεχόμενο τα προϊόντα αυτά να υπερβαίνουν τα ανώτατα επιτρεπτά επίπεδα, σχετικά με τον ενεχόμενο κίνδυνο για την υγεία.3. Tα κράτη μέλη ενημερώνουν την Επιτροπή και τα άλλα κράτη σχετικά με τις καταγραμμένες περιπτώσεις παρόμοιων προϊόντων που τοποθετήθηκαν στην κοινοτική αγορά και τα οποία υπερέβαιναν τα ανώτατα επιτρεπτά επίπεδα μέσω του κοινοτικού συστήματος έγκαιρης προειδοποίησης που καθορίζεται στον κανονισμό (ΕΚ) αριθ. 178/2002.4. Tα κράτη μέλη ενημερώνουν την Επιτροπή και τα άλλα κράτη μέλη όσον αφορά τα μέτρα που λαμβάνουν σε σχέση με την παρούσα σύσταση.Βρυξέλλες, 14 Απριλίου 2003.Για την ΕπιτροπήMargot WallströmΜέλος της Επιτροπής(1) ΕΕ L 82 της 29.3.1990, σ. 1.(2) ΕΕ L 75 της 24.3.2000, σ. 1.(3) ΕΕ L 146 της 31.5.1986, σ. 88.(4) ΕΕ L 197 της 29.7.1999, σ. 17.(5) ΕΕ L 243 της 11.9.2002, σ. 7.(6) ΕΕ L 159 της 29.6.1996, σ. 1.(7) ΕΕ L 31 της 1.2.2002, σ. 1.


title: Σύσταση του Συμβουλίου, της 8ης Ιουλίου 2014 , σχετικά με το εθνικό πρόγραμμα μεταρρυθμίσεων της Δανίας για το 2014 και τη διατύπωση γνώμης του Συμβουλίου σχετικά με το πρόγραμμα σύγκλισης της Δανίας για το 2014

text:
               29.7.2014

               EL

               Επίσημη Εφημερίδα της Ευρωπαϊκής Ένωσης

               C 247/17

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Ιουλίου 2014
   σχετικά με το εθνικό πρόγραμμα μεταρρυθμίσεων της Δανίας για το 2014 και τη διατύπωση γνώμης του Συμβουλίου σχετικά με το πρόγραμμα σύγκλισης της Δανίας για το 2014
   2014/C 247/04
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τον κανονισμό (ΕΚ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την ανάπτυξη και την απασχόληση, η οποία, βασιζόμενη στον μεγαλύτερο συντονισμό των οικονομικών πολιτικών, θα εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               2)

               Στις 13 Ιουλίου 2010, το Συμβούλιο, με βάση τις προτάσεις της Επιτροπής, εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (3), που από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικονομικές πολιτικές και στις πολιτικές για την απασχόληση.

               3)

               Στις 29 Ιουνίου 2012, οι αρχηγοί κρατών και κυβερνήσεων των κρατών μελών ενέκριναν «Σύμφωνο για την ανάπτυξη και την απασχόληση», το οποίο παρέχει ένα συνεκτικό πλαίσιο δράσης σε επίπεδο κρατών μελών, ΕΕ και ευρωζώνης, με την κινητοποίηση όλων των δυνατών μηχανισμών, μέσων και πολιτικών. Έλαβαν απόφαση σχετικά με τη δράση που πρέπει να αναληφθεί στο επίπεδο των κρατών μελών, ιδίως εκφράζοντας την απόλυτη προσήλωσή τους στην επίτευξη των στόχων της στρατηγικής «Ευρώπη 2020» και στην εφαρμογή των συστάσεων ανά‐ χώρα.

               4)

               Στις 9 Ιουλίου 2013, το Συμβούλιο εξέδωσε σύσταση (4) σχετικά με το εθνικό πρόγραμμα μεταρρυθμίσεων της Δανίας για το 2013 και εξέδωσε τη γνώμη του σχετικά με το επικαιροποιημένο πρόγραμμα σύγκλισης της Δανίας για την περίοδο 2013-2016.

               5)

               Στις 13 Νοεμβρίου 2013, η Επιτροπή εξέδωσε την ετήσια επισκόπηση της ανάπτυξης, με την οποία αρχίζει το Ευρωπαϊκό Εξάμηνο του 2014 σχετικά με τον συντονισμό των οικονομικών πολιτικών. Επίσης, στις 13 Νοεμβρίου 2013, βάσει του κανονισμού (ΕΕ) αριθ. 1176/2011, η Επιτροπή εξέδωσε την έκθεση του μηχανισμού επαγρύπνησης, στην οποία προσδιόρισε τη Δανία ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               6)

               Στις 20 Δεκεμβρίου 2013, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη, φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανειοδότησης στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               7)

               Στις 5 Μαρτίου 2014, η Επιτροπή δημοσίευσε τα αποτελέσματα της εμπεριστατωμένης επισκόπησης που διεξήγαγε για τη Δανία, με βάση το άρθρο 5 του κανονισμού (ΕΕ) αριθ. 1176/2011. Η ανάλυση της Επιτροπής την οδηγεί στο συμπέρασμα ότι οι μακροοικονομικές προκλήσεις της Δανίας που αφορούν το ιδιωτικό χρέος και την εξωτερική ανταγωνιστικότητα δεν χαρακτηρίζονταν πλέον ως ανισορροπίες κατά την έννοια της διαδικασίας μακροοικονομικών ανισορροπιών. Ειδικότερα, η προσαρμογή της αγοράς κατοικίας και οι επιπτώσεις του υψηλού χρέους του ιδιωτικού τομέα στην πραγματική οικονομία και τη σταθερότητα του χρηματοπιστωτικού τομέα φαίνεται ότι έχουν συγκρατηθεί. Ωστόσο, οι εξελίξεις αυτές, καθώς και οι παράγοντες που ευνοούν την εξωτερική ανταγωνιστικότητα χρήζουν συνεχούς παρακολούθησης.

               8)

               Στις 15 Απριλίου 2014, η Δανία υπέβαλε το εθνικό πρόγραμμα μεταρρυθμίσεών της για το 2014 και το πρόγραμμα σύγκλισης του 2014. Προκειμένου να ληφθεί υπόψη η διασύνδεσή τους, τα προγράμματα αυτά αξιολογήθηκαν ταυτοχρόνως.

               9)

               Στόχος της δημοσιονομικής στρατηγικής που περιγράφεται στο πρόγραμμα σύγκλισης του 2014 είναι να διασφαλιστεί η διατηρησιμότητα της διόρθωσης του υπερβολικού ελλείμματος και να παραμείνει το διαρθρωτικό ισοζύγιο του προϋπολογισμού ίσο με ή ανώτερο από τον μεσοπρόθεσμο στόχο. Ο μεσοπρόθεσμος στόχος, ίσος με -0,5 % του ΑΕΠ, αντανακλά τις απαιτήσεις του Συμφώνου Σταθερότητας και Ανάπτυξης. Το έλλειμμα γενικής κυβέρνησης της Δανίας μειώθηκε με διατηρήσιμο τρόπο σε επίπεδο κάτω του 3 % του ΑΕΠ το 2013. Το πρόγραμμα σύγκλισης έχει θέσει ως στόχο ονομαστικό έλλειμμα γενικής κυβέρνησης ύψους 1,3 % του ΑΕΠ το 2014 και 2,9 % το 2015, στόχος ο οποίος συνάδει με (εκ νέου υπολογισθέν) διαρθρωτικό ισοζύγιο ίσο με ή ανώτερο από τον μεσοπρόθεσμο στόχο. Συνολικά, η δημοσιονομική στρατηγική που περιγράφεται στο πρόγραμμα σύγκλισης είναι σύμφωνη με τις απαιτήσεις του Συμφώνου Σταθερότητας και Ανάπτυξης. Το επίπεδο του χρέους, το οποίο ανήλθε σε 44,5 % του ΑΕΠ το 2013, σχεδιάζεται να αυξηθεί προσωρινά το 2015 και να μειωθεί στη συνέχεια. Το μακροοικονομικό σενάριο στο οποίο στηρίζονται οι δημοσιονομικές προβλέψεις του προγράμματος σύγκλισης είναι ρεαλιστικό. Το σενάριο προβλέπει αύξηση του ΑΕΠ κατά 1,6 % το 2014 και κατά 1,9 % το 2015 και συνάδει εν πολλοίς με τις εαρινές προβλέψεις 2014 των υπηρεσιών της Επιτροπής, οι οποίες κάνουν λόγο για 1,5 % και 1,9 %. Με βάση την αξιολόγηση του προγράμματος σύγκλισης 2014 και τις προβλέψεις της Επιτροπής, σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι τα δημόσια οικονομικά της Δανίας είναι υγιή και μπορεί να αναμένεται να επιτευχθεί ο στόχος του προγράμματος σύγκλισης.

               10)

               Η Δανία έχει σημειώσει σχετική πρόοδο όσον αφορά την αντιμετώπιση της κατάστασης των ομάδων που βρίσκονται στο περιθώριο της αγοράς εργασίας ούτε όσον αφορά τη βελτίωση της σχέσης κόστους-οφέλους του εκπαιδευτικού συστήματος. Η μεταρρύθμιση των συντάξεων ανικανότητας προς εργασία και των θέσεων ευέλικτης απασχόλησης έχει αρχίσει να φέρει καρπούς, η μεταρρύθμιση των χρηματικών παροχών έχει τεθεί σε ισχύ, έχει συμφωνηθεί η μεταρρύθμιση των παροχών ασθενείας και, τον Απρίλιο, η κυβέρνηση υπέβαλε πρόταση μεταρρυθμίσεων για τις ενεργητικές πολιτικές για την αγορά εργασίας. Εξακολουθούν να υπάρχουν προκλήσεις όσον αφορά την εξασφάλιση επαρκών θέσεων πρακτικής άσκησης και τη βελτίωση της ποιότητας και της εικόνας αυτού του είδους μάθησης, την αναβάθμιση των συστημάτων επαγγελματικής εκπαίδευσης και κατάρτισης και την αντιμετώπιση των υψηλών ποσοστών εγκατάλειψης των σπουδών. Καθώς η εφαρμογή των μεταρρυθμίσεων βρίσκεται ακόμη σε πρώιμο στάδιο, δεν είναι ακόμη ορατά τα πλήρη αποτελέσματά τους. Σε ό,τι αφορά την επαγγελματική εκπαίδευση και κατάρτιση, τον Φεβρουάριο του 2014 επιτεύχθηκε συμφωνία για μεταρρυθμίσεις, η οποία αναμένεται να τεθεί σε ισχύ στα μέσα του 2015, με σκοπό τη βελτίωση της ποιότητας της επαγγελματικής εκπαίδευσης και κατάρτισης μέσω ευρέος φάσματος πρωτοβουλιών.

               11)

               Η εκ νέου τόνωση της παραγωγικότητας εξακολουθεί να αποτελεί πρόκληση για τη δανική οικονομία. Η αξιολόγηση της Επιτροπής συμφωνεί σε γενικές γραμμές με τις διαπιστώσεις της επιτροπής παραγωγικότητας. Τον Απρίλιο του 2014, η επιτροπή παραγωγικότητας δημοσίευσε 25 κύριες συστάσεις και περισσότερες από 100 συγκεκριμένες προτάσεις σε τομείς όπως ο ανταγωνισμός, οι δημόσιες συμβάσεις, η εκπαίδευση, η διεθνοποίηση, η καινοτομία, η φορολογία και οι υποδομές. Θα πρέπει να αναληφθούν ενέργειες για την αντιμετώπιση της πρόκλησης που συνιστά η χαμηλή αύξηση της παραγωγικότητας μέσω της εφαρμογής των συστάσεων της επιτροπής παραγωγικότητας.

               12)

               Στο πλαίσιο του Ευρωπαϊκού Εξαμήνου, η Επιτροπή διενήργησε συνολική ανάλυση της οικονομικής πολιτικής της Δανίας. Αξιολόγησε το εθνικό πρόγραμμα μεταρρυθμίσεων και το πρόγραμμα σύγκλισης . Έλαβε υπόψη όχι μόνο τη χρησιμότητά τους για την άσκηση διατηρήσιμης δημοσιονομικής και κοινωνικοοικονομικής πολιτικής στη Δανία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις που διατυπώνει στο πλαίσιο του Ευρωπαϊκού Εξαμήνου αντικατοπτρίζονται στις συστάσεις 1 έως 3 κατωτέρω.

               13)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σύγκλισης και η γνώμη του (5) αντικατοπτρίζεται ιδίως στη σύσταση 1 κατωτέρω,

         ΣΥΝΙΣΤΑ στη Δανία να αναλάβει δράση κατά την περίοδο 2014-2015 προκειμένου:

               1)

               Κατόπιν της διόρθωσης του υπερβολικού ελλείμματος, να εξακολουθήσει να ασκεί φιλική προς την ανάπτυξη δημοσιονομική πολιτική και να διατηρήσει υγιή δημοσιονομική θέση, διασφαλίζοντας ότι θα εξακολουθήσει να τηρείται ο μεσοπρόθεσμος δημοσιονομικός στόχος καθ’ όλη τη διάρκεια της περιόδου που καλύπτεται από το πρόγραμμα σύγκλισης.

               2)

               Να λάβει περαιτέρω μέτρα για τη βελτίωση της απασχολησιμότητας των ατόμων που βρίσκονται στο περιθώριο της αγοράς εργασίας. Να βελτιώσει τα εκπαιδευτικά αποτελέσματα, ιδίως των νέων που προέρχονται από οικογένειες μεταναστών, και την αποτελεσματικότητα της επαγγελματικής κατάρτισης. Να διευκολύνει τη μετάβαση από την εκπαίδευση στην αγορά εργασίας, μεταξύ άλλων και μέσω ευρύτερης χρήσης κατάρτισης και μαθητείας βασιζόμενης στην εργασία.

               3)

               Να εντείνει τις προσπάθειες για την άρση των φραγμών εισόδου και τη μείωση του βάρους των κανονιστικών ρυθμίσεων με στόχο την αύξηση του ανταγωνισμού στον εγχώριο τομέα των υπηρεσιών, και ιδίως στους τομείς του λιανικού εμπορίου και των κατασκευών, όπως συνιστά η επιτροπή παραγωγικότητας.

      Βρυξέλλες, 8 Ιουλίου 2014.

            Για το Συμβούλιο

            Ο Πρόεδρος

         P. C. PADOAN

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  Όπως διατηρήθηκαν για το 2014 με την απόφαση 2014/322/ΕΕ του Συμβουλίου, της 6ης Μαΐου 2014, για τις κατευθυντήριες γραμμές των πολιτικών απασχόλησης των κρατών μελών για το 2014 (ΕΕ L 165 της 4.6.2014, σ. 49).

      (4)  ΕΕ C 217 της 30.7.2013, σ. 18.

      (5)  Βάσει του άρθρου 9 παράγραφος 2 του κανονισμού (ΕΚ) αριθ. 1466/97.


title: Σύσταση (ΕΕ) 2016/1110 της Επιτροπής, της 28ης Ιουνίου 2016, σχετικά με τον έλεγχο παρουσίας νικελίου σε ζωοτροφές (Κείμενο που παρουσιάζει ενδιαφέρον για τον ΕΟΧ)

text:
               8.7.2016

               EL

               Επίσημη Εφημερίδα της Ευρωπαϊκής Ένωσης

               L 183/68

         ΣΫΣΤΑΣΗ (ΕΕ) 2016/1110 ΤΗΣ ΕΠΙΤΡΟΠΉΣ
   της 28ης Ιουνίου 2016
   σχετικά με τον έλεγχο παρουσίας νικελίου σε ζωοτροφές
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Η παρουσία νικελίου (Ni) στις ζωοτροφές μπορεί να προκύψει τόσο από φυσικές όσο και από ανθρωπογενείς πηγές. Επιπλέον, ορισμένες πρώτες ύλες ζωοτροφών περιέχουν μεταλλικό νικέλιο, δεδομένου ότι χρησιμοποιείται ως καταλύτης στην παραγωγή τους.

               (2)

               Η επιστημονική ομάδα για τις μολυσματικές προσμείξεις στην τροφική αλυσίδα (ομάδα CONTAM) της Ευρωπαϊκής Αρχής για την Ασφάλεια των Τροφίμων («η Αρχή») εξέδωσε επιστημονική γνώμη σχετικά με τους κινδύνους για την υγεία των ζώων, τη δημόσια υγεία και το περιβάλλον λόγω παρουσίας Ni στις ζωοτροφές (1).

               (3)

               Η ομάδα CONTAM κατέληξε στο συμπέρασμα ότι τυχόν αρνητικές επιπτώσεις του Ni από τις ζωοτροφές για βοοειδή, χοίρους, κουνέλια, πάπιες, ψάρια, σκύλους κοτόπουλα, ίππους, πρόβατα, αίγες και γάτες είναι απίθανες. Σχετικά με την αξιολόγηση των κινδύνων για την ανθρώπινη υγεία από την παρουσία Ni σε τρόφιμα ζωικής προέλευσης, η ομάδα CONTAM κατέληξε στο συμπέρασμα ότι τα σημερινά επίπεδα χρόνιας έκθεσης σε Ni στον μέσο όρο του πληθυσμού, λαμβάνοντας υπόψη μόνο τα τρόφιμα ζωικής προέλευσης, αποτελούν, ίσως, δυνητική πηγή ανησυχίας όσον αφορά τους νέους. Όσον αφορά την οξεία έκθεση μέσω της διατροφής, η ομάδα CONTAM κατέληξε στο συμπέρασμα ότι τα άτομα που έχουν ευαισθησία στο νικέλιο διατρέχουν επίσης κίνδυνο ανάπτυξης δερματικών αντιδράσεων με μορφή εκζέματος μέσω της κατανάλωσης τροφίμων ζωικής προέλευσης. Η συμβολή των τροφίμων ζωικής προέλευσης στη διατροφική έκθεση του ανθρώπου στο Ni, συνεπώς, δεν θα πρέπει να υποτιμάται, ιδίως στις ηλικίες με υψηλή διατροφική έκθεση στο Ni. Ωστόσο, από τα διαθέσιμα δεδομένα δεν κατέστη δυνατόν να καθοριστούν τα ποσοστά μεταφοράς από τις ζωοτροφές στα τρόφιμα ζωικής προέλευσης.

               (4)

               Επισημαίνεται ότι τα στοιχεία σχετικά με την εμφάνιση Ni στις ζωοτροφές τα οποία χρησιμοποιούνται στην επιστημονική γνώμη της EFSA προέρχονταν κατά κύριο λόγο από ένα κράτος μέλος και, ως εκ τούτου, δεν αντιπροσωπεύουν κατ' ανάγκην την ύπαρξη Ni στις ζωοτροφές της ΕΕ.

               (5)

               Κατά συνέπεια, είναι σκόπιμο να παρακολουθείται η παρουσία Ni στις ζωοτροφές σε ολόκληρη την ΕΕ πριν εξεταστεί το ενδεχόμενο καθορισμού μέγιστων επιπέδων Ni στις ζωοτροφές ή οποιωνδήποτε άλλων μέτρων διαχείρισης του κινδύνου, ώστε να εξασφαλίζεται υψηλό επίπεδο προστασίας της υγείας του ανθρώπου και των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Τα κράτη μέλη θα πρέπει, με την ενεργό συμμετοχή των υπευθύνων των επιχειρήσεων ζωοτροφών, να διεξάγουν έλεγχο για την παρουσία Ni στις ζωοτροφές.

               2.

               Για να εξασφαλιστεί ότι τα δείγματα είναι αντιπροσωπευτικά για την παρτίδα από την οποία λαμβάνεται το δείγμα, τα κράτη μέλη θα πρέπει να ακολουθούν τις διαδικασίες δειγματοληψίας που προβλέπει ο κανονισμός (ΕΚ) αριθ. 152/2009 της Επιτροπής (2).

               3.

               Τα κράτη μέλη θα πρέπει να διασφαλίζουν ότι τα αναλυτικά αποτελέσματα διαβιβάζονται σε τακτική βάση και, το αργότερο, έως τις 31 Οκτωβρίου 2017 στην EFSA, με το μορφότυπο υποβολής στοιχείων της EFSA, σύμφωνα με τις απαιτήσεις των κατευθυντήριων γραμμών της EFSA σχετικά με την Τυπική Περιγραφή Δείγματος (SSD) για τα τρόφιμα και τις ζωοτροφές (3) και τις πρόσθετες ειδικές απαιτήσεις υποβολής εκθέσεων της EFSA.

      Βρυξέλλες, 28 Ιουνίου 2016.

            Για την Επιτροπή

         Vytenis ANDRIUKAITIS

            Μέλος της Επιτροπής

      (1)  EFSA CONTAM Panel (Επιστημονική ομάδα για τις μολυσματικές προσμείξεις στην τροφική αλυσίδα), 2015. Επιστημονική γνώμη σχετικά με τους κινδύνους για την υγεία των ζώων, τη δημόσια υγεία και το περιβάλλον που συνδέονται με την παρουσία του νικελίου στις ζωοτροφές. EFSA Journal 2015· 13(4):4074, σ. 76· doi:10.2903/j.efsa.2015.4074· www.efsa.europa.eu/efsajournal

      (2)  Κανονισμός (ΕΚ) αριθ. 152/2009 της Επιτροπής, της 27ης Ιανουαρίου 2009, για τον καθορισμό μεθόδων δειγματοληψίας και ανάλυσης για τον επίσημο έλεγχο των ζωοτροφών (ΕΕ L 54 της 26.2.2009, σ. 1).

      (3)  http://www.efsa.europa.eu/en/datex/datexsubmitdata.htm


Avis juridique important

|

31988H0590

88/590/ΕΟΚ: Σύσταση της Επιτροπής της 17ης Νοεμβρίου 1988 που αφορά τα συστήματα πληρωμών και ιδίως τις σχέσεις μεταξύ κατόχου και εκδότη κάρτας

Επίσημη Εφημερίδα αριθ. L 317 της 24/11/1988 σ. 0055 - 0058

***** ΣΥΣΤΑΣΗ ΤΗΣ ΕΠΙΤΡΟΠΗΣ  της 17ης Νοεμβρίου 1988  που αφορά τα συστήματα πληρωμών και ιδίως τις σχέσεις μεταξύ κατόχου και εκδότη κάρτας  (88/590/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 155 δεύτερη περίπτωση,  Εκτιμώντας:  ότι ένας από τους κυριότερους στόχους της Κοινότητας είναι η ολοκλήρωση, το αργότερο μέχρι το 1992, της εσωτερικής αγοράς, ουσιώδη στοιχεία της οποίας αποτελούν τα συστήματα πληρωμών·  ότι στην παράγραφο 18 του παραρτήματος του προκαταρκτικού προγράμματος της Ευρωπαϊκής Οικονομικής Κοινότητας σχετικά με την πολιτική προστασίας του καταναλωτή και πληροφόρησης (1), που εγκρίθηκε από το Συμβούλιο με το ψήφισμά του της 14ης Απριλίου 1975, ορίζεται ότι η προστασία των οικονομικών συμφερόντων των καταναλωτών πρέπει να βασίζεται στις ακόλουθες αρχές (2): i) οι αγοραστές αγαθών και υπηρεσιών πρέπει να προστατεύονται έναντι των συμβάσεων-τύπων, και ειδικότερα έναντι της εξαίρεσης ουσιώδων δικαιωμάτων που περιλαμβάνονται στις συμβάσεις· ii) ο καταναλωτής πρέπει να προστατεύεται έναντι κάθε ζημίας των οικονομικών συμφερόντων του που προκαλούνται από παροχή μη ικανοποιητικών υπηρεσιών, και iii) η παρουσίαση και προώθηση αγαθών και υπηρεσιών, συμπεριλαμβανομένων των χρηματοπιστωτικών υπηρεσιών, δεν πρέπει να έχουν σχεδιαστεί έτσι ώστε να οδηγούν σε παραπλάνηση, είτε άμεσα είτε έμμεσα, του ατόμου στο οποίο προσφέρονται ή από το οποίο έχουν ζητηθεί· ότι στην παράγραφο 24 του εν λόγω παραρτήματος προσδιορίζεται ότι η προστασία των καταναλωτών έναντι των αθέμιτων εμπορικών πρακτικών, μεταξύ άλλων όσον αφορά τους όρους της σύμβασης, πρέπει να τύχει ειδικής προσοχής κατά την εφαρμογή του προγράμματος αυτού·  ότι η «Λευκή Βίβλος» της Επιτροπής για την ολοκλήρωση της εσωτερικής αγοράς (3), που διαβιβάστηκε στο Συμβούλιο Υπουργών τον Ιούνιο 1985, αναφέρεται, στην παράγραφο 121, στις νέες τεχνολογίες, οι οποίες πρόκειται να μεταβάλλουν το ευρωπαϊκό σύστημα εμπορίας και διανομής και προκαλούν την ανάγκη για κατάλληλη προστασία του καταναλωτή, και, στην παράγραφο 122, στις ηλεκτρονικές τραπεζικές εργασίες, τις κάρτες πληρωμών και το βιντεοτέξ·  ότι το έγγραφο της Επιτροπής με τίτλο «Νέα ώθηση στην πολιτική προστασίας των καταναλωτών», που υποβλήθηκε στο Συμβούλιο τον Ιούλιο 1985 (4) και αποτέλεσε το αντικείμενο του ψηφίσματος του Συμβουλίου της 23ης Ιουνίου 1986 (5), αναφέρεται, στην παράγραφο 34, στην ηλεκτρονική μεταβίβαση κεφαλαίων και αναγγέλλει στο χρονοδιάγραμμα που περιλαμβάνεται στο παράρτημα πρόταση οδηγίας σχετικά με το θέμα αυτό, η οποία πρόκειται να εγκριθεί από το Συμβούλιο το 1989· ότι είναι σκόπιμο να επιταχυνθεί η ρύθμιση της προστασίας του στο πεδίο των συστημάτων πληρωμών και ορισμένων άλλων υπηρεσιών που διατίθενται στους καταναλωτές· ότι οι μορφές χρηματοπιστωτικών υπηρεσιών, συμπεριλαμβανομένου του χρηματοπιστωτικού σελφ-σέρβις, καθώς και τα μέσα αγοράς αγαθών και υπηρεσιών που χρησιμοποιούνται σήμερα στις αγορές των κρατών μελών (ορισμένα από τα οποία ακόμα και στις κατοικίες των καταναλωτών) παρέχονται με συμβατικούς όρους και ρήτρες προστασίας των καταναλωτών που διαφέρουν από το ένα κράτος μέλος στο άλλο·  ότι υπήρξαν πολλές μεταβολές τα τελευταία χρόνια στις μορφές των χρηματοπιστωτικών υπηρεσιών που είναι διαθέσιμες και χρησιμοποιούνται από τους καταναλωτές, κυρίως όσον αφορά τις μεθόδους πληρωμών καθώς και την αγορά αγαθών και υπηρεσιών· ότι έχουν προκύψει ως εκ τούτου νέες μορφές που εξακολουθούν να αναπτύσσονται·  ότι οι διάφοροι όροι των συμβάσεων που χρησιμοποιούνται σήμερα στον τομέα αυτό στα κράτη μέλη δεν διαφέρουν μόνο από το ένα κράτος μέλος στο άλλο (ακόμα και στο ίδιο κράτος μέλος) αλλά επίσης, σε ορισμένες περιπτώσεις, αποβαίνουν εις βάρος του καταναλωτή· ότι μπορεί να επιτευχθεί αποτελεσματικότερη προστασία των καταναλωτών με τη χρησιμοποίηση κοινών όρων που πρέπει να εφαρμόζονται σε όλες τις μορφές χρηματοπιστωτικών υπηρεσιών·  ότι στον καταναλωτή πρέπει να παρέχεται επαρκής πληροφόρηση σχετικά με τους όρους των συμβάσεων, συμπεριλαμβανομένων των ενδεχόμενων αμοιβών και των άλλων εξόδων, που πρέπει να καταβληθούν από τον καταναλωτή για τις υπηρεσίες αυτές, και σχετικά με τα δικαιώματα και τις υποχρεώσεις που απορρέουν από τη σύμβαση· ότι η πληροφόρηση αυτή πρέπει να περιλαμβάνει επίσης επίσης, σαφώς διατυπωμένη, την έκταση των υποχρεώσεων του καταναλωτή ως κατόχου κάρτας ή άλλου μέσου πληρωμής (στο εξής καλούμενου «εκ της συμβάσεως κάτοχος») που του επιτρέπει να πραγματοποιεί πληρωμές υπέρ τρίτων προσώπων καθώς και πράξεις παροχής χρηματοπιστωτικών υπηρεσιών για λογαριασμό του·  ότι η προστασία του καταναλωτή ως εκ της συμβάσεως κατόχου βελτιώνεται περαιτέρω εάν οι εν λόγω συμβάσεις συνάπτονται εγγράφως κα περιέχουν ορισμένα ελάχιστα στοιχεία όσον αφορά τους όρους της συμβάσεως, συμπεριλαμβανομένης της μνείας της περιόδου κατά την οποία οι πράξεις πρόκειται κανονικά να πιστωθούν, να χρεωθούν ή να σταλεί σχετικό τιμολόγιο· ότι κανένα μέσον πληρωμής,  είτε με τη μορφή πλαστικής κάρτας είτε με άλλο τρόπο, δεν πρέπει να χορηγείται στον καταναλωτή παρά μόνο κατόπιν σχετικής αιτήσεώς του· ότι η σύμβαση που συνάπτεται μεταξύ του καταναλωτή και του εκδότη του μέσου πληρωμής δεν πρέπει να είναι δεσμευτική προτού παραδοθεί στον αιτούντα το μέσο πληρωμής και λάβει προηγουμένως γνώση των εφαρμοστέων όρων της σύμβασης·  ότι, δεδομένης της φύσεως της τεχνολογίας που χρησιμοποιείται σήμερα στον τομέα των μέσων πληρωμής, τόσο κατά την κατασκευή όσο και τη χρήση τους, είναι αναγκαίο οι συναλλαγές που γίνονται με τα μέσα αυτά να καταγράφονται ώστε να μπορούν να ανιχνεύονται και να διορθώνονται τα τυχόν σφάλματα· ότι ο εκ της συμβάσεως κάτοχος δεν έχει πρόσβαση στις σχετικές εγγραφές και κατά συνέπεια το βάρος της απόδειξης ότι μια πράξη έχει καταγραφεί και καταχωρηθεί σωστά στους λογαριασμούς και δεν έχει επηρεασθεί από τεχνική ρήξη της λειτουργίας ή άλλες ανωμαλίες πρέπει να το φέρει το άτομο που, με βάση τη σύμβαση, παρέχει το μέσο πληρωμής σε αυτόν, δηλαδή ο εκδότης·  ότι οι εντολές πληρωμής που μεταβιβάζονται ηλεκτρονικά από τον εκ της συμβάσεως κάτοχο πρέπει να είναι αμετάκλητες ώστε να μην υπάρχει δυνατότητα ανάκλησης της πληρωμής· ότι στον εκ της συμβάσεως κάτοχο πρέπει να παρέχεται απόσπασμα των πράξεων που πραγματοποιεί με τη βοήθεια ενός μέσου πληρωμής·  ότι πρέπει να προσδιορισθούν οι κοινοί κανόνες σχετικά με την ευθύνη του εκδότη για τη μη εκτέλεση ή την ατελή εκτέλεση των οδηγιών πληρωμής ενός εκ της συμβάσεως κατόχου και των συναφών πράξεων, καθώς και για συναλλαγές για τις οποίες δεν έχει υπάρξει εξουσιοδότηση από τον εκ της συμβάσεως κάτοχο, τηρουμένων πάντα των υποχρεώσεων του τελευταίου σε περίπτωση απώλειας, κλοπής ή αναπαραγωγής μέσου πληρωμής·  ότι πρέπει να προσδιοριστούν κοινοί όροι των συμβάσεων όσον αφορά τις συνέπειες για τον εκ της συμβάσεως κάτοχο σε περίπτωση απώλειας, κλοπής ή αναπαραγωγής του μέσου πληρωμής·  ότι, για να εξασφαλιστεί η δυνατότητα λειτουργίας των δικτύων ηλεκτρονικής πληρωμής και χρησιμοποίησης των μέσων πληρωμής διεθνώς, είναι απαραίτητο να διαβιβάζονται πέραν των συνόρων ορισμένα στοιχεία που αφορούν τον εκ της συμβάσεως κάτοχο, υπό ορισμένες όμως προϋποθέσεις·  ότι η Επιτροπή πρόκειται να ελέγχει την εφαρμογή της παρούσας σύστασης και, εφόσον, μετά την παρέλευση δωδεκαμήνου, διαπιστώσει ότι η εφαρμογή της δεν γίνεται με ικανοποιητικό τρόπο, πρόκειται να λάβει τα κατάλληλα μέτρα,  ΔΙΑΤΥΠΩΝΕΙ ΤΗΝ ΑΚΟΛΟΥΘΗ ΣΥΣΤΑΣΗ:  Το αργότερο δώδεκα μήνες από την ημερομηνία της παρούσας:  1. Οι εκδότες μέσων πληρωμής και οι εκμεταλλευόμενοι συστήματα πληρωμών ασκούν τις δραστηριότητές τους συμμορφούμενοι με τις διατάξεις που περιέχονται στο παράρτημα.  2. Τα κράτη μέλη, προς διευκόλυνση των πράξεων που αναφέρονται στο παράρτημα, εξασφαλίζουν ότι τα στοιχεία που αφορούν τους εκ των συμβάσεων κατόχους μπορούν να διαβιβάζονται, αλλά ότι τα διαβιβαζόμενα στοιχεία:  - είναι τα ελάχιστα αναγκαία, και  - διατηρούνται εμπιστευτικά από όλα τα πρόσωπα στη γνώση των οποίων περιέρχονται στη διάρκεια τέτοιων πράξεων.  Βρυξέλλες, 17 Νοεμβρίου 1988.  Για την Επιτροπή  Γρηγόρης ΒΑΡΦΗΣ  Μέλος της Επιτροπής  (1) ΕΕ αριθ. C 92 της 25. 4. 1975, σ. 1.  (2) Όπως επιβεβαιώνεται στην παράγραφο 28 του δευτέρου προγράμματος (ΕΕ αριθ. C 133 της 3. 6. 1981, σ. 1).  (3) Έγγρ. COM(85) 310 τελικό, 14. 6. 1985.  (4) Έγγρ. COM(85) 314 τελικό, 27. 6. 1985.  (5) ΕΕ αριθ. C 167 της 5. 7. 1986, σ. 1.  ΠΑΡΑΡΤΗΜΑ  1. Το παράρτημα εφαρμόζεται στις εξής πράξεις:  - ηλεκτρονική πληρωμή με τη χρησιμοποίηση κάρτας, ειδικότερα σε κάποιο σημείο πώλησης,  - ανάληψη χαρτονομισμάτων, κατάθεση χαρτονομισμάτων και επιταγών, και συναφείς πράξεις, σε ηλεκτρονικά μέσα όπως είναι οι μηχανές ανάληψης μετρητών καθώς και οι αυτόματες ταμειολογιστικές μηχανές·  - μη ηλεκτρονικές πληρωμές με κάρτα, συμπεριλαμβανομένων των διαδικασιών για τις οποίες είναι απαραίτητη η ύπαρξη υπογραφής και εκδίδεται απόδειξη μη περιλαμβανομένων των καρτών μοναδική λειτουργεία των οποίων είναι η εγγύηση των πληρωμών που γίνονται με επιταγές·  - η ηλεκτρονική πληρωμή που γίνεται από άτομο χωρίς τη χρησιμοποίηση κάρτας, όπως στην περίπτωση της διενέργειας τραπεζικών συναλλαγών μέσω τερματικής διάταξης ευρισκόμενης στην κατοικία (home banking).  2. Για τους σκοπούς του παρόντος παραρτήματος, εφαρμόζονται οι ακόλουθοι ορισμοί:  «Μέσο πληρωμών»: κάρτα ή άλλο μέσο πληρωμής που παρέχει τη δυνατότητα στο χρήστη να πραγματοποιεί τις πράξεις που ορίζονται στην παράγραφο 1.  «Εκδότης»: πρόσωπο το οποίο κατά την άσκηση της επιχειρηματικής του δραστηριότητας θέτει στη διάθεση του καταναλωτή ένα μέσο πληρωμής βάσει σύμβασης που συνάπτει με αυτόν.  «Εκμεταλλευόμενος σύστημα πληρωμής»: πρόσωπο το οποίο προσφέρει ένα χρηματιστικό προϊόν με βάση συγκεκριμένη εμπορική επωνυμία, και συνήθως δίκτυο, παρέχοντας έτσι τη δυνατότητα να χρησιμοποιούνται τα μέσα πληρωμών για τη διενέργεια των προαναφερόμενων πράξεων.  «Εκ της συμβάσεως κάτοχος»: πρόσωπο το οποίο, με βάση τη σύμβαση που συνάπτεται μεταξύ αυτού και ενός εκδότη, έχει στην κατοχή του ένα μέσο πληρωμής.  «Κάρτα συγκεκριμένης επιχείρησης»: κάρτα που εκδίδεται από τον λιανοπωλητή στον πελάτη ή από ομάδα λιανοπωλητών στους πελάτες τους για να επιτρέπεται ή να διευκολύνεται, χωρίς να παρέχεται πρόσβαση σε τραπεζικό λογαριασμό, η πληρωμή για αγορές αγαθών ή παροχές υπηρεσιών αποκλειστικά από τον εκδίδοντα λιανοπωλητή ή τους λιανοπωλητές, ή από λιανοπωλητές οι οποίοι κατόπιν συμβάσεως αποδέχονται την κάρτα.  3.1. Κάθε εκδότης καταστρώνει εγγράφως διεξοδικούς και δίκαιους συμβατικούς όρους οι οποίοι να διέπουν την έκδοση και χρήση των μέσων πληρωμής που ο ίδιος εκδίδει.  3.2. Οι συμβατικοί όροι πρέπει να διατυπώνονται:  - κατά τρόπο εύληπτο και ευκρινή ώστε να είναι εύκολη η ανάγνωσή τους,  - στη γλώσσα ή τις γλώσσες που χρησιμοποιούνται συνήθως για το σκοπό αυτό ή για παρόμοιους σκοπούς στις περιοχές όπου προτείνονται αυτοί οι συμβατικοί όροι.  3.3. Οι συμβατικοί όροι οφείλουν να προσδιορίζουν τη βάση υπολογισμού του ποσού των ενδεχόμενων επιβαρύνσεων (συμπεριλαμβανομένων των τόκων) τις οποίες πρέπει να καταβάλλει ο εκ της συμβάσεων κάτοχος στον εκδότη·  3.4. Οι συμβατικοί όροι πρέπει να προσδιορίζουν:  - κατά πόσο η χρέωση ή η πίστωση των πράξεων γίνεται αμέσως και, αν όχι, το χρονικό διάστημα για τον καταλογισμό τους,  - για τις πράξεις για τις οποίες αποστέλλεται απόδειξη στον εκ της συμβάσεως κάτοχο της κάρτας, το χρονικό διάστημα μέσα στο οποίο πρέπει να γίνει η αποστολή αυτή.  3.5. Οι συμβατικοί όροι τροποποιούνται μόνο κατόπιν συμφωνίας των συμβαλλομένων· πάντως, τέτοιου είδους συμφωνία λογίζεται ότι υπάρχει όταν ο εκδότης προτείνει τροποποίηση των όρων της σύμβασης και ο εκ της συμβάσεως κάτοχος, αφού λάβει σχετική ειδοποίηση, συνεχίζει να κάνει χρήση του μέσου πληρωμής.  4.1. Οι συμβατικοί όροι πρέπει να επιβάλλουν στον εκ της συμβάσεως κάτοχο την υποχρέωση έναντι του εκδότη:  α) να λαμβάνει κάθε εύλογο μέτρο για την ασφαλή φύλαξη του μέσου πληρωμής καθώς και τα μέσα που καθιστούν δυνατή τη χρησιμοποίησή του (όπως είναι ο προσωπικός αριθμός αναγνώρισης ή ο κωδικός αριθμός)·  β) να ειδοποιεί τον εκδότη ή ένα κεντρικό κατάστημα χωρίς αδικαιολόγητες καθυστερήσεις από τη στιγμή που υποπίπτει στην αντίληψή του, σχετικά με:  - την απώλεια ή κλοπή ή αναπαραγωγή του μέσου πληρωμής ή των στοιχείων τα οποία επιτρέπουν τη χρησιμοποίησή του,  - την καταγραφή στο λογαριασμό του εκ της συμβάσεως κατόχου οποιασδήποτε μη εγκεκριμένης συναλλαγής,  - οποιοδήποτε σφάλμα ή άλλη παρατυπία στην τήρηση του λογαριασμού αυτού από τον εκδότη·  γ) να μην αναγράφεται στο μέσο πληρωμής του εκ της συμβάσεως κατόχου ο προσωπικός αριθμός αναγνώρισης ή ο κωδικός αριθμός, εφόσον υπάρχουν, ούτε να καταγράφονται αυτά επί των αντικειμένων εκείνων τα οποία συνήθως τηρεί ή μεταφέρει μαζί με το μέσο πληρωμής, ιδίως αν υπάρχει πιθανότητα να χαθούν ή να κλαπούν ή να αναπαραχθούν μαζί με το μέσο πληρωμής·  δ) να μην ανακαλεί εντολή την οποία εξέδωσε χρησιμοποιώντας το μέσο πληρωμών του. 4.2. Οι συμβατικοί όροι πρέπει να ορίζουν ότι, εφόσον ο εκ της συμβάσεως κάτοχος συμμορφώνεται με τις υποχρεώσεις που επιβάλλονται σε αυτόν βάσει των διατάξεων των στοιχείων α), β) πρώτη περίπτωση και γ) του σημείου 4.1 και, καθ' οποιονδήποτε άλλο τρόπο, δεν ενεργεί δολίως κατά τη χρησιμοποίηση του μέσου πληρωμών του, δεν υπέχει, εφόσον μεσολαβήσει ειδοποίηση, ευθύνες για ζημίες που προκύπτουν από τη χρησιμοποίηση αυτού.  4.3. Οι συμβατικοί όροι πρέπει να υποχρεώνουν τον εκδότη έναντι του εκ της συμβάσεως κατόχου να μην αποκαλύπτει τον προσωπικό αριθμό αναγνώρισης ή τον κωδικό αριθμό ή παρόμοια εμπιστευτικά στοιχεία που αφορούν τον κάτοχο, εάν υπάρχουν, παρά μόνο στον ίδιο τον κάτοχο.  5. Κανένα μέσο πληρωμής δεν χορηγείται στον καταναλωτή παρά μόνο μετά από σχετική αίτησή του· η σύμβαση μεταξύ του εκδότη και του εκ της συμβάσεως κατόχου θεωρείται ότι έχει συναφθεί τη στιγμή κατά την οποία ο αιτών λαμβάνει το μέσο πληρωμής και αντίγραφο των όρων της σύμβασης, τους οποίους αποδέχεται.  6.1. Σε σχέση με τις πράξεις που αναφέρονται στην παράγραφο 1, οι εκδότες τηρούν ή φροντίζουν να τηρούνται εσωτερικά αρχεία τα οποία επιτρέπουν την ανίχνευση των διαφόρων πράξεων και τη διόρθωση των σφαλμάτων. Προς το σκοπό αυτό οι εκδότες προβαίνουν στις απαραίτητες ρυθμίσεις με τους εκμεταλλευόμενους συστήματα πληρωμών, εφόσον παρίσταται ανάγκη.  6.2. Σε οποιαδήποτε διαφορά με τον εκ της συμβάσεως κάτοχο σχετικά με πράξη που αναφέρεται στην πρώτη, δεύτερη και τέταρτη περίπτωση του σημείου 1 και συνεχίζεται με ευθύνη για μη εγκεκριμένη ηλεκτρονική μεταφορά κεφαλαίων, το βάρος της απόδειξης φέρει ο εκδότης όσον αφορά την ακριβή καταγραφή της πράξης και την ακριβή καταχώρισή της στους λογαριασμούς καθώς επίσης το γεγονός ότι δεν υπήρξε τεχνική βλάβη ή άλλη ανωμαλία.  6.3. Ο εκ της συμβάσεως κάτοχος, εφόσον το ζητήσει, μπορεί να έχει στη διάθεσή του απόδειξη για κάθε μία από τις πράξεις του, αμέσως ή λίγο μετά την ολοκλήρωσή τους· πάντως, στην περίπτωση πληρωμής στο σημείο πώλησης, η απόδειξη που χορηγείται από το λιανοπωλητή τη στιγμή της αγοράς και περιλαμβάνει στοιχεία που αφορούν το μέσο πληρωμής, ικανοποιεί τις απαιτήσεις της παρούσας διάταξης.  7.1. Τηρουμένων των σημείων 4 και 8, ο εκδότης ευθύνεται έναντι του εκ της συμβάσεως κατόχου:  - για τη μη εκτέλεση ή την ατελή εκτέλεση των πράξεων του εκ της συμβάσεως κατόχου που αναφέρεται στο σημείο 1, ακόμη και αν μία πράξη πραγματοποιείται σε ηλεκτρονικά μέσα τα οποία δεν βρίσκονται κάτω από τον άμεσο ή αποκλειστικό έλεγχο του εκδότη,  - για πράξεις που δεν έχουν εγκριθεί από το εκ της συμβάσεως κάτοχο.  7.2. Εκτός της διάταξης του σημείου 7.3, η ευθύνη που αναφέρεται στο σημείο 7.1 περιορίζεται ως ακολούθως:  - σε περίπτωση μη εκτέλεσης ή ατελούς εκτέλεσης μιας πράξης, το ύψος της ευθύνης περιορίζεται στο ποσό της πράξης που δεν εκτελέσθηκε ατελώς,  - σε περίπτωση μη εγκεκριμένης πράξης, η ευθύνη εκτείνεται μέχρι του ποσού που απαιτείται για την επαναφορά του εκ της συμβάσεως κατόχου στην κατάσταση στην οποία ήταν προτού λάβει χώρα η μη εγκεκριμένη πράξη.  7.3. Οι περαιτέρω οικονομικές επιπτώσεις και ιδιαίτερα τα ζητήματα που αφορούν την έκταση της ζημίας για την οποία πρόκειται να καταβληθεί αποζημίωση διέπονται από τη νομοθεσία που εφαρμόζεται στη σύμβαση που συνάπτεται μεταξύ του εκδότη και του εκ της συμβάσεως κατόχου.  8.1. Κάθε εκδότης παρέχει τα μέσα με τα οποία οι πελάτες του μπορούν σε οποιαδήποτε στιγμή της ημέρας ή της νύχτας να γνωστοποιούν την απώλεια, κλοπή ή αναπαραγωγή των μέσων πληρωμής τους· πάντως, στην περίτωση των καρτών συγκεκριμένων επιχειρήσεων, τα μέσα γνωστοποίησης δεν απαιτείται να είναι διαθέσιμα εκτός των ωρών εργασίας του εκδότη.  8.2. Από τη στιγμή που ο εκ της συμβάσεως κάτοχος ειδοποιεί τον εκδότη ή ένα κεντρικό κατάστημα όπως απαιτείται στο σημείο 4.1 στοιχείο β), ο εκ της συμβάσεως κάτοχος δεν φέρει πλέον την ευθύνη· πάντως, η διάταξη αυτή δεν ισχύει εάν ενήργησε με βαρεία αμέλεια ή με δόλο.  8.3. Ο εκ της συμβάσεως κάτοχος είναι υπεύθυνος για την προκύψασα ζημία μέχρι της στιγμή της ειδοποίησης, από το γεγονός της απώλειας, της κλοπής ή της αναπαραγωγής του μέσου πληρωμής, αλλά μόνο μέχρι το ισόποσο των 150 Ecu για κάθε τέτοια περίπτωση, εκτός αν ενήργησε με βαρεία αμέλεια ή με δόλο.  8.4. Ο εκδότης, από τη στιγμή της παραλαβής της γνωστοποίησης αυτής, υπέχει ευθύνη, ακόμα και αν ο εκ της συμβάσεως κάτοχος ενήργησε με βαρεία αμέλεια ή με δόλο, να λάβει όλα τα μέτρα που έχει στη διάθεσή του ώστε να παύσει οποιαδήποτε περαιτέρω χρήση του μέσου πληρωμών.


title: Σύσταση της Ευρωπαϊκής Κεντρικής Τράπεζας, της 8ης Οκτωβρίου 2010 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Eesti Pank (ΕΚΤ/2010/16)

text:
               19.10.2010

               EL

               Επίσημη Εφημερίδα της Ευρωπαϊκής Ένωσης

               C 282/1

         ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 8ης Οκτωβρίου 2010
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Eesti Pank
   (ΕΚΤ/2010/16)
   2010/C 282/01
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Κατά το άρθρο 1 της απόφασης 2010/416/ΕΚ του Συμβουλίου της 13ης Ιουλίου 2010 σύμφωνα με το άρθρο 140 παράγραφος 2 της συνθήκης σχετικά με την υιοθέτηση του ευρώ από την Εσθονία την 1η Ιανουαρίου 2011 (1), η Εσθονία πληροί τις αναγκαίες προϋποθέσεις για την υιοθέτηση του ευρώ, η δε παρέκκλιση υπέρ της Εσθονίας, που αναφέρεται στο άρθρο 4 της πράξης προσχώρησης του 2003 (2), καταργείται με ισχύ από 1ης Ιανουαρίου 2011.

               (3)

               Η Eesti Pank επέλεξε την εταιρεία AS Deloitte Audit Eesti ως τους εξωτερικούς της ελεγκτές για τα οικονομικά έτη 2011 έως 2015,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της εταιρείας AS Deloitte Audit Eesti ως των εξωτερικών ελεγκτών της Eesti Pank για τα οικονομικά έτη 2011 έως 2015.

      Φρανκφούρτη, 8 Οκτωβρίου 2010.

            Ο Πρόεδρος της ΕΚΤ

         Jean-Claude TRICHET

      (1)  ΕΕ L 196 της 28.7.2010, σ. 24.

      (2)  ΕΕ L 236 της 23.9.2003, σ. 33.


Avis juridique important

|

32002H0515(02)

Σύσταση του Συμβουλίου της 25ης Απριλίου 2002 σχετικά με την απαιτούμενη ενίσχυση της συνεργασίας και της ανταλλαγής πληροφοριών μεταξύ των διαφόρων επιχειρησιακών μονάδων που ειδικεύονται στην καταπολέμηση της διακίνησης πρόδρομων ουσιών στα κράτη μέλη της Ευρωπαϊκής Ένωσης

Επίσημη Εφημερίδα αριθ. C 114 της 15/05/2002 σ. 0003 - 0004

Σύσταση του Συμβουλίουτης 25ης Απριλίου 2002σχετικά με την απαιτούμενη ενίσχυση της συνεργασίας και της ανταλλαγής πληροφοριών μεταξύ των διαφόρων επιχειρησιακών μονάδων που ειδικεύονται στην καταπολέμηση της διακίνησης πρόδρομων ουσιών στα κράτη μέλη της Ευρωπαϊκής Ένωσης(2002/C 114/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:- τη σύμβαση των Ηνωμένων Εθνών κατά της παράνομης διακίνησης ναρκωτικών φαρμάκων και ψυχοτρόπων ουσιών της 20ής Δεκεμβρίου 1988,- την ευρωπαϊή στρατηγική για τα ναρκωτικά για τα έτη 2000-2004, που εγκρίθηκε από το Ευρωπαϊκό Συμβούλιο του Ελσίνκι τον Δεκέμβριο του 1999,- το ευρωπαϊκό σχέδιο δράσης για τα ναρκωτικά για τα έτη 2000-2004, το οποίο εγκρίθηκε από το Ευρωπαϊκό Συμβούλιο της Φέιρα τον Ιούνιο του 2000,- τα συμπεράσματα της προεδρίας του Ευρωπαϊκού Συμβουλίου που συνήλθε στο Τάμπερε στις 15 και 16 Οκτωβρίου 1999,- την πολιτική δήλωση της ειδικής συνόδου της Γενικής Συνέλευσης των Ηνωμένων Εθνών (UNGASS) σχετικά με την από κοινού καταπολέμηση του παγκόσμιου προβλήματος των ναρκωτικών, η οποία πραγματοποιήθηκε στη Νέα Υόρκη, από 8 έως 10 Ιουνίου 1998,Εκτιμώντας τα ακόλουθα:(1) Ως "πρόδρομοι ουσίες" νοούνται οι ουσίες οι καταχωρημένες στους καταλόγους της σύμβασης των Ηνωμένων Εθνών κατά της παράνομης διακίνησης ναρκωτικών και ψυχοτρόπων ουσιών, της 20ής Δεκεμβρίου 1988, και οι αναφερόμενες από τον κανονισμό (ΕΟΚ) αριθ. 3677/90(1) και από την οδηγία 92/109/ΕΟΚ(2).(2) Η Ευρωπαϊκή Κοινότητα έχει εγκρίνει εσωτερική νομοθεσία για την κατά το δυνατόν πρόληψη της εκτροπής των πρόδρομων ουσιών θεσπίζοντας διοικητικά μέτρα για τον έλεγχο και την εποπτεία της παρασκευής και εμπορίας πρόδρομων ουσιών μέσα στην Κοινότητα καθώς και της εμπορίας πρόδρομων ουσιών μεταξύ Κοινότητας και τρίτων χωρών.(3) Αυξάνεται σε διεθνές επίπεδο η συνειδητοποίηση της ανάγκης να καταπολεμηθούν οι παράνομες συμπεριφορές που αποβλέπουν στην εκτροπή πρόδρομων χημικών ουσιών από τη νόμιμη αγορά με σκοπό την παρασκευή παράνομων ναρκωτικών, λαμβάνοντας υπόψη, όταν το απαιτεί ο χαρακτήρας των επιχειρήσεων επιβολής του νόμου, την ιδιομορφία των ερευνών αυτού του είδους.(4) Είναι όλο και περισσότερο σημαντικό να ενισχυθούν οι ικανότητες των αντίστοιχων επιχειρησιακών αρχών των κρατών μελών οι οποίες είναι επιφορτισμένες με την καταπολέμηση της παράνομης εκτροπής των πρόδρομων ουσιών.(5) Η διεθνής συνεργασία αποδεικνύεται ένα από τα σημαντικότερα στοιχεία της καταπολέμησης της παράνομης εκτροπής και διακίνησης πρόδρομων χημικών ουσιών. Οι επιχειρήσεις Purple και Topaz, δύο σφαιρικά προγράμματα παρακολούθησης και πρόληψης της εκτροπής υπερμαγγανικού καλίου και οξικού ανυδρίτη, είναι δείγματα της αξίας της ανωτέρω συνεργασίας,ΣΥΝΙΣΤΑ:1. Την προώθηση δράσης, στα πλαίσια της Ευρωπαϊκής Ένωσης, σε σχέση με την ανάγκη ενίσχυσης της λειτουργίας των δυνάμεων επιβολής του νόμου των κρατών μελών κατά της εκτροπής χημικών πρόδρομων ουσιών οι οποίες χρησιμοποιούνται για την παράνομη παρασκευή ναρκωτικών και ψυχοτρόπων ουσιών.Η εν λόγω δράση της Ευρωπαϊκής Ένωσης θα πρέπει να αποσκοπεί:- στην ενθάρρυνση της ανταλλαγής εμπειριών και καλύτερων πρακτικών μεταξύ των διαφόρων επιχειρησιακών υπηρεσιών ή υπηρεσιών επιβολής του νόμου των κρατών μελών, με την ενίσχυση διαύλων απευθείας συνεργασίας μεταξύ εκείνων που είναι υπεύθυνοι, σε εθνικό επίπεδο, για το σημαντικό τομέα της εκτροπής και διακίνησης πρόδρομων ουσιών. Ο επιχειρησιακός συντονισμός των δράσεων και η ανταλλαγή χρήσιμων πληροφοριών αποτελούν στοιχεία πρωτίστης σημασίας για την καταπολέμηση της εκτροπής πρόδρομων ουσιών,- στη διάδοση επίκαιρων γνώσεων μέσω κοινών μαθημάτων κατάρτισης των επαγγελματιών οι οποίοι ασχολούνται με την έρευνα των μεθόδων την μορφών και των μηχανισμών που χρησιμοποιούν οι εγκληματικές οργανώσεις για την εκτροπή πρόδρομων ουσιών και την παράνομη παρασκευή ναρκωτικών, λόγω της συνεχούς αναπροσαρμογής των τρόπων δράσης των εγκληματιών και των τεχνολογικώς προωθημένων μέσων που συχνά διαθέτουν.2. Την προώθηση της δράσης της Ευρωπαϊκής Ένωσης σε ορισμένες γεωγραφικές περιοχές όπου διεξάγεται εγκληματική δραστηριότητα σχετιζόμενη με την παράνομη διακίνηση και εκτροπή πρόδρομων ουσιών και την παράνομη παρασκευή ναρκωτικών. Εν προκειμένω, τα Βαλκάνια, η Κεντρική Ασία (περιλαμβανομένου του Αφγανιστάν), ορισμένες περιοχές της Λατινικής Αμερικής και της Αφρικής και η Άπω Ανατολή θα μπορούσαν να αποτελέσουν ιδιαίτερα σημαντικούς στόχους για μελλοντικές δράσεις.3. Την αξιοποίηση του δυναμικού της Ευρωπόλ και της ομάδας εργασίας των επικεφαλής των αστυνομικών δυνάμεων των κρατών μελών της Ευρωπαϊκής Ένωσης καθώς και της Επιτροπής στα πλαίσια των πρωτοβουλιών που στρέφονται κατά των παράνομων δραστηριοτήτων που συνδέονται με την εκτροπή πρόδρομων ουσιών.4. Τη δημιουργία, όταν παραστεί ανάγκη, κοινών επιχειρησιακών μονάδων που θα διαθέτουν τον κατάλληλο εξοπλισμό και θα ασχολούνται αποκλειστικά με την καταπολέμηση της παράνομης διακίνησης και εκτροπής πρόδρομων ουσιών για την παρασκευή ηρωίνης, κοκαΐνης και συνθετικών ναρκωτικών όπως ecstasy και αμφεταμινών.5. Την ενθάρρυνση συνεχούς συνεργασίας μεταξύ αρχών ελέγχου και χημικής βιομηχανίας, ιδίως σε σχέση με τις χημικές ουσίες που, ενώ δεν έχουν ακόμη χαρακτηριστεί από το νόμο ως "πρόδρομες ουσίες", εμφαίνονται στους καταλόγους εθελοντικού ελέγχου της Κοινότητας και πιθανώς χρησιμοποιούνται για την παράνομη παρασκευή ναρκωτικών.6. Την εξασφάλιση ότι οι κατευθυντήριες γραμμές της Κοινότητας σχετικά με τις πρόδρομες χημικές ουσίες, συμπεριλαμβανομένης της παροχής συμβουλών σχετικά με τον εντοπισμό ύποπτων συναλλαγών, προσαρμόζονται συνεχώς στα πιο πρόσφατα δεδομένα και καθίστανται γνωστές στη χημική βιομηχανία. Η χημική βιομηχανία θα πρέπει επίσης, να παρακινηθεί να ενημερώνει τις αρμόδιες αρχές σχετικά με δελτία παραγγελιών ή αγορές χημικών ουσιών ή εργαστηριακού εξοπλισμού όταν υπάρχουν υποψίες ότι τα στοιχεία αυτά μπορεί να χρησιμοποιηθούν για την παράνομη παρασκευή ναρκωτικών.Λουξεμβούργο, 25 Απριλίου 2002.Για το ΣυμβούλιοΟ ΠρόεδροςM. Rajoy Brey(1) ΕΕ L 357 της 20.12.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1116/2001 (ΕΕ L 153 της 2001, σ. 4).(2) ΕΕ L 370 της 19.12.1992, σ. 76· οδηγία όπως τροποποιήθηκε τελευταία από την οδηγία 2001/8/ΕΚ (ΕΕ L 39 της 9.2.2001, σ. 31).


title: Σύσταση για Γνωμη του Συμβουλίου κατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημενο πρόγραμμα σταθερότητας της Φινλανδίας, 2002-2006

text: ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---


Avis juridique important

|

32003H0010

Σύσταση της Επιτροπής, της 10ης Ιανουαρίου 2003, σχετικά με ένα συντονισμένο πρόγραμμα για τον επίσημο έλεγχο των τροφίμων το 2003 (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 5556]

Επίσημη Εφημερίδα αριθ. L 007 της 11/01/2003 σ. 0076 - 0081

Σύσταση της Επιτροπήςτης 10ης Ιανουαρίου 2003σχετικά με ένα συντονισμένο πρόγραμμα για τον επίσημο έλεγχο των τροφίμων το 2003[κοινοποιηθείσα υπό τον αριθμό Ε(2002) 5556](Κείμενο που παρουσιάζει ενδιαφέρον για τον ΕΟΧ)(2003/10/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/397/EΟΚ του Συμβουλίου, της 14ης Ιουνίου 1989, σχετικά με τον επίσημο έλεγχο των τροφίμων(1), και ιδίως το άρθρο 14 παράγραφος 3,Ύστερα από τη γνωμοδότηση της μόνιμης επιτροπής για την τροφική αλυσίδα και την υγεία των ζώων,Εκτιμώντας τα ακόλουθα:(1) Είναι αναγκαίο, για λόγους εύρυθμης λειτουργίας της εσωτερικής αγοράς, να ληφθούν μέτρα για συντονισμένα προγράμματα επιθεώρησης των τροφίμων σε κοινοτικό επίπεδο, με σκοπό τη βελτίωση της εναρμονισμένης εφαρμογής των επίσημων ελέγχων από τα κράτη μέλη.(2) Τα προγράμματα αυτά δίνουν έμφαση στη συμμόρφωση με την κοινοτική νομοθεσία, στην προστασία της δημόσιας υγείας, στα συμφέροντα των καταναλωτών και στις θεμιτές εμπορικές πρακτικές.(3) Το άρθρο 3 της οδηγίας 93/99/EΟΚ του Συμβουλίου, της 29ης Οκτωβρίου 1993, σχετικά με τα πρόσθετα μέτρα που αφορούν τον επίσημο έλεγχο των τροφίμων(2) απαιτεί από τα εργαστήρια που αναφέρονται στο άρθρο 7 της οδηγίας 89/397/EΟΚ να συμμορφώνονται με τα κριτήρια της σειράς ευρωπαϊκών προτύπων EN 45000, τα οποία τώρα έχουν αντικατασταθεί από το πρότυπο EN ISO 17025:2000.(4) Τα αποτελέσματα της ταυτόχρονης εφαρμογής εθνικών προγραμμάτων και συντονισμένων προγραμμάτων ενδέχεται να παράσχουν τις πληροφορίες και την πείρα που θα αποτελέσουν τη βάση για μελλοντικές δραστηριότητες ελέγχου και για την εκπόνηση νομοθεσίας,ΣΥΝΙΣΤΑ:1. Στη διάρκεια του 2003 τα κράτη μέλη πρέπει να διεξαγάγουν επιθεωρήσεις και ελέγχους που να περιλαμβάνουν, όπου ενδείκνυται, τη λήψη δειγμάτων και την ανάλυση των δειγμάτων αυτών σε εργαστήρια, με σκοπό:- να επιβεβαιώσουν ότι τα ελαιόλαδα φέρουν σαφή και ορθή επισήμανση σύμφωνα με τους κοινοτικούς κανόνες,- να αξιολογήσουν την ασφάλεια ορισμένων αλιευτικών προϊόντων (την βακτηριολογική ασφάλεια των μαγειρεμένων καρκινοειδών και μαλακίων καθώς και το επίπεδο της ισταμίνης στα είδη ψαριών των οικογενειών Scombridae, Clupeidae, Engraulidae και Coryphaenidae).2. Παρότι στην παρούσα σύσταση δεν καθορίζονται ποσοστά δειγματοληψίας ή/και επιθεώρησης, τα κράτη μέλη πρέπει να εξασφαλίσουν ότι αυτά επαρκούν για την επισκόπηση του εξεταζόμενου ζητήματος στο εκάστοτε κράτος μέλος.3. Τα κράτη μέλη πρέπει να παρέχουν τις ζητούμενες πληροφορίες ακολουθώντας τη διάταξη των δελτίων καταγραφής που παρέχονται στο παράρτημα της παρούσας σύστασης, συμβάλλοντας έτσι στην καλύτερη συγκρισιμότητα των αποτελεσμάτων. Οι πληροφορίες αυτές θα πρέπει να αποσταλούν στην Επιτροπή έως την 1η Μαΐου 2004 συνοδευόμενες από επεξηγηματική έκθεση.4. Τα τρόφιμα που υποβάλλονται σε ανάλυση στο πλαίσιο του προγράμματος αυτού θα πρέπει να αναλύονται σε εργαστήρια που συμμορφώνονται με τις διατάξεις του άρθρου 3 της οδηγίας 93/99/EΟΚ. Ωστόσο, εάν στα κράτη μέλη δεν υπάρχουν τα κατάλληλα εργαστήρια για ορισμένες αναλύσεις που περιλαμβάνονται στη σύσταση αυτή, τα κράτη μέλη μπορούν να ορίσουν άλλα εργαστήρια που είναι σε θέση να πραγματοποιήσουν τις αναλύσεις αυτές.5. Επισήμανση ελαιολάδων5.1. Πεδίο εφαρμογής του προγράμματοςΤο 2001 εντοπίστηκε ένα πρόβλημα μόλυνσης από πολυκυκλικούς αρωματικούς υδρογονάνθρακες (PAH, π.χ. βενζοπυρένιο) στο χαμηλής ποιότητας λάδι που είναι γνωστό ως πυρηνέλαιο. Κατά τις έρευνές τους τα κράτη μέλη εντόπισαν ένα πρόβλημα επισήμανσης για τις διάφορες ποιότητες ελαιολάδων, όπου επικρατούσε σύγχυση μεταξύ του πυρηνελαίου, του ελαιόλαδου και του παρθένου ελαιόλαδου. Η σύγχυση αυτή δυσχέρανε τη διαχείριση του προβλήματος της εν λόγω μόλυνσης. Βρέθηκαν λανθασμένες ή παραπλανητικές ετικέτες προϊόντων όσον αφορά την ποιότητα του λαδιού στα προϊόντα προς πώληση. Επιπλέον, εντοπίστηκε η πιθανότητα παράνομης ανάμιξης λαδιών χαμηλής ποιότητας με προϊόντα ανώτερης ποιότητας. Αυτή η κατάσταση όχι μόνον παραπλανεί τους καταναλωτές αλλά επιπλέον αποτελεί και κίνδυνο για τη δημόσια υγεία, στην περίπτωση που το λάδι κατώτερης ποιότητας είναι μολυσμένο.Ο σκοπός αυτού του μέρους του προγράμματος είναι να εξακριβώσει ότι τα προϊόντα λαδιού από ελιές φέρουν σωστή επισήμανση και να εξασφαλίσει ότι δεν γίνεται παράνομη ανάμιξη με πιθανώς μολυσμένα, χαμηλότερης ποιότητας λάδια, η οποία θα μπορούσε να θέσει σε κίνδυνο την υγεία των καταναλωτών. Αυτό θα συμβάλει στη διαχείριση του κινδύνου από πιθανώς μολυσμένα λάδια ενώ παράλληλα θα βοηθήσει την αποφυγή της παραπλάνησης των καταναλωτών.5.2. Δειγματοληψία και μέθοδος ανάλυσηςΟι αρμόδιες αρχές των κρατών μελών πρέπει να διεξαγάγουν ελέγχους, μεταξύ των οποίων και ελέγχους των σχετικών εγγράφων όπου αυτό είναι δυνατό, αφενός στα σημεία παραγωγής πριν από τη διάθεση στην αγορά και σε επίπεδο λιανικής πώλησης έτσι ώστε να καλύψουν τα προϊόντα προς άμεση πώληση στους καταναλωτές και αφετέρου σε άλλα κατάλληλα επίπεδα όπως η χονδρική πώληση, έτσι ώστε να καλύψουν προϊόντα που προορίζονται για μαζική τροφοδοσία. Οι έλεγχοι αυτοί αποσκοπούν στο να επιβεβαιώσουν ότι η επισήμανση των ελαιολάδων είναι ακριβής όσον αφορά την ποιότητα (ή τις ποιότητες) του ελαιόλαδου που περιέχεται στο προϊόν, βάσει της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων(3), στον κανονισμό 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών(4) και στον κανονισμό (ΕΚ) αριθ. 1019/2002 της Επιτροπής της 13ης Ιουνίου 2002, για τις προδιαγραφές εμπορίας του ελαιολάδου(5).Πρέπει να λαμβάνονται δείγματα των προϊόντων και να αναλύονται για να προσδιοριστούν τα συστατικά του λαδιού, βάσει του κανονισμού (ΕΟΚ) αριθ. 2568/91(6) και του κανονισμού (ΕΚ) αριθ. 796/2002(7).Το συνολικό επίπεδο δειγματοληψίας επαφίεται στην κρίση των αρμόδιων αρχών των κρατών μελών.Τα αποτελέσματα των ελέγχων πρέπει να καταγράφονται στο δελτίο καταχώρησης, υπόδειγμα του οποίου παρέχεται στο παράρτημα I της παρούσας σύστασης.6. Ασφάλεια των αλιευτικών προϊόντων: βακτηριολογική ασφάλεια των μαγειρεμένων καρκινοειδών και μαλακίων.6.1. Πεδίο εφαρμογής του προγράμματοςΗ μικροβιολογική ποιότητα των μαγειρεμένων καρκινοειδών και μαλακίων συχνά είναι οριακή. Τα προϊόντα αυτά κατά κανόνα ευνοούν την ανάπτυξη μεγάλης ποικιλίας μικροοργανισμών. Επιπλέον, ορισμένα ειδικά χαρακτηριστικά της παραγωγής τους, όπως το μαγείρεμα επί των αλιευτικών σκαφών, η ψύξη με τη χρήση θαλασσινού νερού, οι εντατικοί χειρισμοί και οι μακράς διαρκείας μεταφορές, αυξάνουν τις πιθανότητες ανεπιθύμητης μικροβιολογικής μόλυνσης και περαιτέρω ανάπτυξης των εν λόγω μικροβίων.Στην απόφαση 93/51/ΕΟΚ της Επιτροπής(8) καθορίζονται ορισμένα μικροβιολογικά κριτήρια για τα προϊόντα αυτά. Σε αυτά περιλαμβάνονται κριτήρια που αφορούν την παρουσία Staphylococcus aureus και Salmonella στα τελικά προϊόντα, καθώς και κριτήρια διαδικασίας για την Escherichia coli, για θερμοανθεκτικά κολοβακτηρίδια και μεσόφιλα αερόβια βακτήρια. Πρόσφατα δόθηκε ιδιαίτερη προσοχή στον κίνδυνο για την υγεία του ανθρώπου που συνδέεται με την παρουσία του παθογόνου βακτηρίου Vibrio parahaemolyticus σε αυτό το είδος προϊόντων. Ωστόσο, αυτή τη στιγμή δεν υπάρχουν επαρκείς επιστημονικές πληροφορίες για τον καθορισμό κριτηρίου στην κοινοτική νομοθεσία που να αφορά αυτόν τον συνδυασμό παθογόνου παράγοντα/τροφίμου.Ο σκοπός αυτού του μέρους του προγράμματος είναι να διερευνήσει τη μικροβιολογική ασφάλεια των μαγειρεμένων καρκινοειδών και μαλακίων, έτσι ώστε να προωθήσει ένα υψηλό επίπεδο προστασίας των καταναλωτών και να συλλέξει πληροφορίες σχετικά με τον επιπολασμό των παθογόνων και των μικροοργανισμών-δεικτών.6.2. Δειγματοληψία και μέθοδος ανάλυσηςΟι έρευνες πρέπει να αφορούν τα μαγειρεμένα καρκινοειδή και μαλάκια πριν από τη διάθεσή τους στην αγορά, στο στάδια της παραγωγής και όταν βρίσκονται ήδη στην αγορά. Οι αρμόδιες αρχές των κρατών μελών πρέπει να λαμβάνουν αντιπροσωπευτικά δείγματα αυτών των προϊόντων, τόσο στο στάδιο παραγωγής και στο στάδιο λιανικής πώλησης, με σκοπό τη διεξαγωγή δοκιμών για την ανίχνευση της παρουσίας της Salmonella, την καταμέτρηση των Staphylococcus aureus και Escherichia coli καθώς και τη συνολική καταμέτρηση του Vibrio parahaemolyticus. Τα δείγματα, αποτελούμενα από τουλάχιστον εκατό γραμμάρια έκαστο, πρέπει να υφίστανται χειρισμούς κατά τρόπο υγειονομικά ορθό, να τοποθετούνται σε δοχεία υπό ψύξη και να στέλνονται αμέσως στο εργαστήριο για ανάλυση.Το συνολικό επίπεδο δειγματοληψίας επαφίεται στην κρίση των αρμόδιων αρχών των κρατών μελών.Επιτρέπεται στα εργαστήρια να χρησιμοποιούν τη μέθοδο της επιλογής τους, υπό την προϋπόθεση ότι το επίπεδο απόδοσής τους είναι εφάμιλλο του επιδιωκόμενου στόχου. Ωστόσο, συστήνεται η πιο πρόσφατη έκδοση του προτύπου ISO 6579 για την ανίχνευση της Salmonella, η πιο πρόσφατη εκδοχή του προτύπου EN/ISO 6888-1,2 για τον Staphylococcus aureus, η πιο πρόσφατη έκδοση του προτύπου ISO 16649-1,2,3 για την Escherichia coli και η πιο πρόσφατη έκδοση του προτύπου ISO 8914 με την τεχνική του πλέον πιθανού αριθμού (MPN)(9) για το Vibrio parahaemolyticus. Μπορούν ακόμα να χρησιμοποιηθούν αντίστοιχες μέθοδοι αναγνωρισμένες από τις αρμόδιες αρχές.Τα αποτελέσματα αυτών των ελέγχων πρέπει να καταγράφονται στο δελτίο καταχώρησης, υπόδειγμα του οποίου παρέχεται στο παράρτημα II της παρούσας σύστασης.7. Ασφάλεια των αλιευτικών προϊόντων: επίπεδα της ισταμίνης σε ορισμένα είδη ψαριών.7.1. Πεδίο εφαρμογής του προγράμματοςΗ κατανάλωση αλιευτικών προϊόντων που περιέχουν υψηλά επίπεδα ισταμίνης μπορεί να προκαλέσει ασθένεια στους καταναλωτές. Η ισταμίνη και άλλες αμίνες διαμορφώνονται από την ανάπτυξη ορισμένων βακτηρίων, ως αποτέλεσμα υπέρβασης των χρονικών ορίων διατήρησης ή της θερμοκρασίας και λόγω μη υγιεινών πρακτικών κατά την αλίευση, αποθήκευση, μεταποίηση και διανομή των αλιευτικών προϊόντων. Ψάρια των οικογενειών Scombridae, Clupeidae, Engraulidae, Coryphaenidae, μεταξύ των οποίων ο τόνος, οι σαρδέλες, το σκουμπρί, το αυτί της θάλασσας κ.λπ., εμπλέκονται ως επί το πλείστον σε αυτού του είδους την τροφική δηλητηρίαση, λόγω της υψηλής τους περιεκτικότητας σε αμινοξεϊκή ιστιδίνη, η οποία θεωρείται πρόδρομος της ισταμίνης. Στην οδηγία 91/493/ΕΟΚ του Συμβουλίου περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων(10), καθορίζονται οι απαιτήσεις ασφάλειας όσον αφορά τα αποδεκτά όρια ισταμίνης, τη δειγματοληψία και τις μεθόδους ανάλυσης.Ο σκοπός αυτού του μέρους του προγράμματος είναι να επαληθεύσει ότι τα αλιευτικά προϊόντα που διατίθενται στην αγορά δεν υπερβαίνουν τα όρια ισταμίνης που έχουν καθιερωθεί από την κοινοτική νομοθεσία, έτσι ώστε να εξασφαλιστεί ένα υψηλό επίπεδο προστασίας των καταναλωτών.7.2. Δειγματοληψία και μέθοδος ανάλυσηςΤα κράτη μέλη πρέπει να διεξαγάγουν ελέγχους στις ιχθυόσκαλες και στις αγορές χονδρικής πώλησης, στις εγκαταστάσεις παραγωγής καθώς και στις επιχειρήσεις λιανικής πώλησης, έτσι ώστε να βεβαιωθούν ότι τα αλιευτικά προϊόντα δεν υπερβαίνουν το αποδεκτό επίπεδο ισταμίνης, όπως αυτό αναλύεται στη συνέχεια. Οι έλεγχοι πρέπει να αφορούν ψάρια των οικογενειών Scombridae, Clupeidae, Engraulidae, Coryphaenidae είτε φρέσκα είτε κατεψυγμένα, παρασκευασμένα, μεταποιημένα ή διατηρημένα.Σύμφωνα με την οδηγία 91/493/ΕΟΚ, πρέπει να λαμβάνονται εννέα δείγματα από κάθε παρτίδα. Αυτά πρέπει να πληρούν τις ακόλουθες προϋποθέσεις:- η μέση τιμή δεν πρέπει να υπερβαίνει τα 100 ppm,- δύο δείγματα μπορούν να εμφανίζουν τιμή ανώτερη των 100 ppm αλλά μικρότερη των 200 ppm,- η τιμή κανενός δείγματος δεν μπορεί να υπερβαίνει τα 200 ppm.Ωστόσο, τα προϊόντα που έχουν υποστεί ενζυματική επεξεργασία ωρίμανσης σε άλμη μπορούν να εμφανίζουν υψηλότερα επίπεδα ισταμίνης, όχι όμως δύο φορές υψηλότερα από τις προαναφερθείσες τιμές.Οι αναλύσεις πρέπει να διενεργούνται σύμφωνα με αξιόπιστες επιστημονικά αναγνωρισμένες μεθόδους, όπως η υγρή χρωματογραφία υψηλής απόδοσης (HPLC).Το συνολικό επίπεδο δειγματοληψίας επαφίεται στην κρίση των αρμόδιων αρχών των κρατών μελών.Τα αποτελέσματα των ελέγχων πρέπει να καταγράφονται στο δελτίο καταχώρησης, υπόδειγμα του οποίου παρέχεται στο παράρτημα III της παρούσας σύστασης.Βρυξέλλες, 10 Ιανουαρίου 2003.Για την ΕπιτροπήDavid ByrneΜέλος της Επιτροπής(1) ΕΕ L 186 της 30.6.1989, σ. 23.(2) ΕΕ L 290 της 24.11.1993, σ. 14.(3) ΕΕ L 109 της 6.5.2000, σ. 29.(4) ΕΕ 172 της 30.9.1966, σ. 3025/66.(5) ΕΕ L 155 της 14.6.2002, σ. 27.(6) ΕΕ L 248 της 5.9.1991, σ. 1.(7) ΕΕ L 128 της 15.5.2002, σ. 8.(8) ΕΕ L 13 της 21.1.1993, σ. 11.(9) Πρέπει να χρησιμοποιηθεί μια τεχνική 3 x 3 MPN με αλκαλικό διάλυμα πεπτόνης και άλατος (ASPW) ως μέσο εμπλουτισμού, κατά τον ακόλουθο τρόπο: παρασκευάστε ένα αρχικό εναιώρημα 10-1 του τροφίμου και δύο δεκαδικά του διαλύματα (που να δίνουν εναιωρήματα 10-2 και 10-3), χρησιμοποιώντας το ASPW ως μέσο αραίωσης. Για κάθε διάλυμα προσθέστε 1 ml σε καθέναν από τρεις σωλήνες που περιέχουν 9 ml μίας συγκέντρωσης ASPW. Οι διαδικασίες επώασης, υποκαλλιέργειας και αναγνώρισης πρέπει να διεξάγονται όπως στο πρότυπο ISO 8914. Σε οποιονδήποτε σωλήνα επιβεβαιώνεται η παρουσία V. parahaemolyticus το αποτελέσματα θεωρείται ως θετικό. Στο παράρτημα Β του προτύπου ISO 4831 παρατίθενται πίνακες για τη μέθοδο MPN. Με τον πολλαπλασιασμό του δείκτη MPN επί 10 υπολογίζεται ο V. parahaemolyticus ανά γραμμάριο.(10) ΕΕ L 268 της 24.9.1991, σ. 15.ΠΑΡΑΡΤΗΜΑ I>PIC FILE= "L_2003007EL.007902.TIF">ΠΑΡΑΡΤΗΜΑ II>PIC FILE= "L_2003007EL.008002.TIF">ΠΑΡΑΡΤΗΜΑ III>PIC FILE= "L_2003007EL.008102.TIF">